Бу қизиқ\t19 Октябрь 2021 22:41 7111\nГидрометеорология хизмати маркази бугун, 20 октябрь куни Ўзбекистонда қандай об-ҳаво кузатилиши ҳақида маълумот берди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 10-12° илиқ, кундузи 23-25° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 4-9° илиқ, кундузи 18-23° илиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 7-12° илиқ, кундузи 20-25° илиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12° илиқ, кундузи 22-27° илиқ бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 4-9° илиқ, кундузи 21-26° илиқ бўлади.\nРеспубликанинг тоғли ҳудудларида ҳаво ўзгариб туради, тоғ олди ва тоғли ҳудудларда ёғингарчилик (ёмғир, қор) бўлади. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 5-10° илиқ, кундузи 15-20° илиқ бўлади.\n15 Январь 22:19 132893\n15 Январь 22:39 66103\n16 Январь 18:38 61240\n15 Январь 08:25 40110\n15 Январь 19:09 38284


Қадимий тарихимизни ўзиники қилиб олишга уринаётган фалсификаторларга « Ўзбекистон Халқ Ҳаракати\nҚадимий тарихимизни ўзиники қилиб олишга уринаётган фалсификаторларга\n22 July 2019 - 10:08\nБИЗНИНГ ҚАДИМИЙ ТАРИХИМИЗНИ ЎЗИНИКИ ҚИЛИБ ОЛИШГА УРИНАЁТГАН БАЪЗИ ФАЛСИФИКАТОРЛАРГА ТИЛ УЧИДА ТУРГАН СЎЗЛАРИМИЗ\nКейинги пайтларда “Тошкент қозоқларники”, “Самарқанд, Бухоро тарихдан Тожикистон ерлари бўлган” деган қарашлар кучайиб кетди ва сабр-тоқат қилишимизга қарамасдан баъзи сохта тарихчилар ура-урага берилиб кетдилар. Биз тарихчи сифатида мана шу фикрларга ўзимизнинг фикр-мулоҳазаларимизни билдириб қўйишликни лозим топдик.\nБаъзи бир олимликдан йироқ, ҳиссиётларга берилган тарихчиларнинг фикрига кўра, “Тошкент қозоқларга қарашли ва у қозоқларники бўлиши керак”. Бир ўйлаб кўрайлик: Тошкентнинг тарихи неча минг йилликларга бориб тақалади? Қозоқ хонлигининг тарихи 550 йиллик тарихга эга деб санасак ва уларнинг кўчманчи чорвадор эканлигини инобатга олсак, улар ўтроқ ҳаёт кечирмаганлар, ўзларининг яшаш манзилларини ўзгартириб турганлар. Шунинг учун ҳам Самарқанд, Бухоро каби кўхна ўтроқ маданий марказлар уларда камдан-кам учраши мумкин. Фақат тарихий-сиёсий воқеалар уларни мана шу ҳудудларга силжишига сабабчи бўлган. Қозоқ халқи асосан кўчманчи бўлгани туфайли чўл ва дашт ҳудудларида яшаб умргузаронлик қилиб келганлар. Тошкентда қозоқ тили ва маданиятига оид қайси асарлар яратилибди-ки, Тошкент қозоқларники бўлса?! Баъзи бир сохта тарихчилар қачонгача фалсифкация ва бир халқни бошқалардан устун қўядиган буюк тарихчилик билан шуғулланадилар?!\nБу каби сохта уйдирма тарихлар аслида бугунги Ўзбекистоннинг ҳудудий яхлитлигига раҳна солади. Улар Тошкент беклигини “Ташкентское ханства” деб ҳам фалсификация қиладилар. Аҳмад Яссавий асарининг тили қайси тил эди? У ўз асарини қозоқ тилида ёзганмиди? Ўтрор, Исфижоб, Туркистон ва бошқа шаҳарлар азалдан ўтроқ ўзбеклар макони бўлиб, ижтимоий-сиёсий тарихимизнинг бир қисми ҳисобланади. Афсуски, Сталин бошлиқ советларнинг миллий-ҳудудий чегараланиш ўтказиши сабабли мана шу кўргуликлар бошимизга тушган. Аслида қозоқ, қирғиз, туркман ва ўзбекларни бир-биридан ажратиб бўладими?\nУлар қавм-қариндош, азалий қон-қардошлик ришталари билан боғланган элнинг ўртасига бу каби иғвою фасодлар тарқатиш кимларнинг фойдасига ишлаши мумкин?! Бу ҳам халқлар ўртасига низо солишнинг бир усули эмасмикан?! Биз Қозоғистонни ҳамкор ва келажаги буюк давлат сифатида кўрамиз, лекин уларнинг баъзи тарихчиларининг бизнинг миллий суверинтетга тегадиган гапларини аслида тушуна олмай қолмоқдамиз.\nҲар икки давлат раҳбарларимиз нималар ҳақида дўстона келишувлар қилмоқдалар, икки халқларнинг қон-қариндош эканлигини ҳар доим таъкидлаб келаяптилар-у, бошқалар мана шу ҳамкорликка соя солмоқдалар. Бизнинг ҳам “фалон-фалон ҳудудлар бизники” деб чиқишимизга тарихий далил ва асосларимиз жуда кўп. Биз суверенитет қоидаларига асосан, азбаройи бошқаларни ҳурмат қилганимиз туфайли бу масалаларни кўтармаяпмиз. Бошқаларни ҳурмат қилишни қачон Ўрта Осиё тарихчилари ўрганадалар?\nАслида Самарқанд ва Бухоро туркий халқларнинг азалий масканидир. Халқаро расмий ёзувлар ва давлат бошқарув ишлари форс тилида юритилгани учун форс тилини ўрганган икки тилли туркий халқлар ҳам тожикка чиқариб қўйилмоқда. Ҳозир ўзбеклар Ўрта Осиёда неча нуфузни ташкил этади, тожиклар-чи? Қайси бири кўп ва узоқ тарихга эга?! Бобур ҳам форс тилини яхши билган, аммо у туркий зотлардан эди, манғитлардан бўлган Амир Олимхон ҳам форс тилида иш олиб борган. Худдики совет даврида рус тилида давлат ишлари олиб борилгани каби ҳужжатларга қараб келажак авлод “бу ерларда руслар яшаган” деган фикрларни илгари суриши керакми? Замон тақозосига кўра, халқаро муносабатларда ёзув-чизув ишлари форс тилида олиб борилган бўлса (у айнан тожик тили билан бир хил эмас!) бу давлат форсларники бўлиб қоладими?! Ҳозир инглиз тилида олиб борсак кейинги авлодлар тарихида инглизлар бу тарихга соҳиб чиқишлари керакми? Рус тилида сўзлашувчи ўзбекларни ҳам руслар руслар деб даъво қилиши керакми?! Рус босқинига қадар қозоқ ерларининг катта қисми Қўқон хонлигига қарашли бўлган.\nУндан олдин Хоразмшоҳлар, Амир Темур, хонликлар даврида ҳам худди шундай бўлган. Шу сулолаларнинг қайси бири тожик ёки қозоқ миллатига мансуб эди? Буюк Амир Темур Евроосиёни бирлаштирган улуғ зот эди ва унга Византиядек шон-шавкатга бурканган давлат ҳам вассал ҳисобланарди. Европани ва русларни душманлар қутқусидан қутқарган эди. Агар бошқаларда шундай тарих бўлган тақдирда бутун Евроосиё ҳудудларига даъво қилиб чиқарнканлар-да?!\nИсмоил Сомонийни айтасизми? Уларнинг авлодлари туркийлигини тарихий далиллар ва фактлар исбот этади. Бошқаларнинг цивилизацияси тарихига ҳасад қилмасдан ҳавас қилиш, ҳақиқатни тан олиш йўлидан борган одам ютади. Ўрта Осиё тарихида ўзбеклар ўзига хос ўрин тутади. Ўзларининг маданияти, тарихий хизматлари, маънавияти, қадриятлари, инсоният цивилизациясига қўшган ҳиссалари билан бутун дунёда эътироф этилади. Бугун бизнинг тарихимиз, маънавиятимизга ҳужум уюштирилмоқда. Бу шароитда тарихчи олимларимиз турли тилларда асослантирилган мақолалар ёзиб интернет сайтларига турли тилларда жойлаштиришлари керакка ўхшайди. “Бу борада ЎЗФА Шарқшунослик ва Тарих институти олимлари катта ишлар олиб боришлари керак” деб ҳисоблаймиз.


Беларус мухолифати етакчиларидан бири бўлган Мария Колесникова ғойиб бўлди!\nDiyor24\tPosted on Sentabr 7, 2020\nБеларус Мухолифати Мувофиқлаштириш кенгаши Раёсати аъзоси Мария Колесникова бугун, 7 сентябр куни Минск марказида ғойиб бўлди. Тахминан 10:05 да оддий кийинган ниқобли эркаклар Колесниковани Миллий санъат музейида ҳибсга олган. У микроавтобусга ўтирган ва номаълум томонга олиб кетилган. Бу ҳақда “Интерфакс” ёзмоқда\nУшбу ҳодисага гувоҳлик қилган аёл воқеани телефон камерасида тасвирга олишга қўрққанини айтади. “Колесникованинг телефони ўчирилмаган, аммо у қўнғироқларга жавоб бермаяпти”, дейди гувоҳ.\nМинскда намойишчилар Лукашенконинг қароргоҳига тўпланди\nМувофиқлаштириш кенгашининг Матбуот котиби Aнтон Родненковнинг айтишича, Колесникова иш билан шаҳар марказида бўлган. Соат 11:00 да Родненковнинг телефони ишламай қолган.\n«Мария ва Aнтон қаердаликларини билмайман ва улар билан боғлана олмаяпман”, дейди Мувофиқлаштириш кенгаши Президиуми аъзоси Максим Знак.\nКенгаш Президиуми аъзоси, собиқ дипломат Павел Латушконинг айтишича, Кенгаш Колесникова ҳибсга олингани тўғрисида маълумот олган. Унинг фикрича, бу унинг Кенгашдаги фаолияти билан боғлиқ.\n«Aнтон Родненков ва Иван Кравсов ҳам алоқага чиқмаяпти. Улар қаерда ва нима бўлгани номаълум. Биз фақат тахмин қилишимиз мумкин. Aммо ҳокимият Кенгаш ишига имкон қадар тўсқинлик қилиш учун ҳамма нарсани қилаётгани аниқ”, дейди Латушко.\nAввалроқ, Мухолифат Мувофиқлаштириш кенгашининг ташкил этилиши муносабати билан жиноий иш қўзғатилган эди. Ушбу иш бўйича кенгаш вакиллари сўроқ қилиш учун чақирилган. Ҳибсга олинганларга қарамай, Кенгаш ўз фаолиятини давом эттирди.\nЎтган якшанба куни, Минскдаги оммавий норозиликлар куни, кенгашнинг яна бир аъзоси Aндрей Ёгоров ҳибсга олинган.\nЎтган якшанба куни, Минскда ўтган оммавий норозиликларда Кенгашнинг яна бир аъзоси Aндрей Егоров ҳам ҳибсга олинган.\nДушанба куни эрталаб Беларус Ички ишлар вазирлиги 42 аҳоли пунктида оммавий намойишлар бўлиб ўтгани, уларда 31 мингга яқин одам қатнашгани ва 633 нафар ҳуқуқбузар ҳибсга олинганини маълум қилди.\nPrevious PostИжтимоий тармоқларда эълон қилинган ҳолатлар юзасидан Давлат тест марказининг расмий баёноти\nNext PostОнаизор қонун посбонларидан нажот истамоқда\nЭртага давлатимиз раҳбари Ашхободга учиб кетади\nDiyor24 Oktabr 9, 2019\nСайлов-2019: муддатидан олдин овоз беришда қанча фуқаро иштирок этгани маълум қилинди\nDiyor24 Dekabr 19, 2019\nРоссиялик вирусолог ва иммунологлар коронавирус инфекцияси юқтириш хавфи юқори бўлган жойларни рўйхатга олишди\nЯнги давлат мукофотлари таъсис этилди\nDiyor24 May 27, 2020


Ҳасанали Қодиров блогида: «Филиппин олдидан» » Скачать музыку бесплатно новинки музыки 2016-2017\nҲасанали Қодиров блогида: «Филиппин олдидан»\nКомментариев: 0 Просмотров: 135 Дата: 22-03-2016, 18:30 Ҳурматли ўқувчим. Бабаянга тўлиқ ишончимиз Доҳадан сўнг лат еди. Унинг тажриба ва маҳорат даражаси ҳаминқадарлиги ҳаммамизга аён бўлди. У ҳам ўзимиздан экан. Мўжизани у ҳам ярата олмайди. Мана, термамизнинг навбатдаги йиғини бошланди. Бу босқичда охирги икки ўйинимиз бор. Улар ўтади. Раҳбарлар ўша-ўша. Биз ўша-ўшамиз. Ҳеч кимда ўзгаришлар йўқ. Ҳаммамизга эртанги ўйинларда натижалар керак, халос. Ёқимли рақамлар керак. Ҳеч ким футболимиз истиқболини ўйламайди. Раҳбарларнинг термамиз хусусида стратегик режалари йўқ. Қай йўл билан ўйинимиз япону карислар ўйинидан ўзиб кетади? Қандай қилиб кейинги босқичда ўйинимиз сифати Осиёда биринчилар қаторида бўлади, деган саволларни раҳбарлар ҳам, Бабаян ҳам ўз олдига қўймайди. Шу йўналишда излансак, кейинги иккита ўйинларимиз риволаниш учун қулай имконият яратиб бериши мумкин эди. Унчалар кучли бўлмаган рақиблар билан янги ўйин моделларини, ҳужум вариантларини синаб кўришимиз мумкин бўларди. Аслидачи, фақат очколарни ўйламоқдамиз. Доҳадан сўнг ёзган мақоламни эскирди деб, босмаган эдим. Ҳозир ҳам долзарб экан, чамамда. Ҳукмингизга ҳавола қилмоқдаман. Давоми Ҳасанали Қодиров блогида. - деб хабар бермоқда Stadion.uz нашри.


Ўзбекистон Президенти Ислом Каримов жума куни Қорақалпоғистонга сафари давомида Орол денгизи яқинидаги Сургил газ кони ва у ерда қурилаётган газ ва кимё заводини бориб кўрди.\nКаримов жума куни Нукусга келиши билан шаҳар аэропортидан тўғри вертолётда Сургилга учган. Газ конидаги учрашувлар ортидан шу куннинг ўзида Тошкентга қайтиб кетган.\nУч йил аввал Ўзбекистон ҳукумати Устюртда газ ва кимё мажмуини қуриш бўйича Жанубий Корея билан умумий қиймати қарийб 4 миллиард АҚШ долларилик шартномани имзолаганди. Завод қурилиши 2012 йилда бошланган.\n- Ўзбекистон Жанубий Кореяни ривожланган, замонавий, интеллектуал жиҳатдан улкан салоҳиятга эга мамлакат, деб билади. Мамлакатларимиз ўртасидаги ўзаро манфаатли ҳамкорликни қадрлаймиз,- деди Каримов Сургилдаги завод қурувчилари билан учрашув пайти.\nУстюртдаги газ ва кимё комплекси ишга тушган пайти Сургил конидан йилига 3,7 миллиард куб метр табиий газ қазиб олиш ҳамда 387 тонна полиэтилен, 83 тонна полипропилен ва бошқа маҳсулотлар ишлаб чиқариш режаланмоқда.\nҚорақалпоғистон шимолидаги Сургил конида 130 миллиард куб метрдан кўпроқ газ заҳиралари борлиги тахмин қилинади.\nЗавод қурилишини Жанубий Кореянинг GS Engineering & Construction Corp., Samsung Engineering Co., Hyundai Engineering Co. каби ширкатлари ва Ўзбекистоннинг "Ўзбекнефтгаз" миллий холдинги амалга оширмоқда.\nЎзбекистон раҳбари сўнгги бор Қорақалпоғистонга 2010 йилнинг октябрь ойида сафар қилган эди.\nҚорақалпоғистон Ўзбекистон таркибидаги мухтор минтақа ҳисобланади. Ўзбекистон ССР таркибида автоном республика бўлган Қорақалпоғистон 1991 йилда Ўзбекистон мустақилликка эришганидан сўнг Ўзбекистон таркибидаги суверен республика мақомига эга бўлган.\nИслом Каримовнинг Қорақалпоғистонга ташрифи Украина шарқида россияпараст айрмачлик кайфиятлари кучайган бир пайтга тўғри келмоқда.\nМарт ойида Россия Украина ҳудуди бўлган Қрим ярим оролини референдум баҳонасида аннексия қилди.\nСўнгги ойларда Интернет тармоғида “Алга Каракалпакстан” ҳаракати пайдо бўлгани айтилмоқда. Бу ҳаракат Қорақалпоғистонни Ўзбекистондан ажратиш ва Россияга қўшишни тарғиб қила бошлаган.


Тайёр маҳсулотлар экспорти ҳажми янада ортади\nТайёр маҳсулотлар экспорти ҳажми ...\nҚашқадарё вилояти божхона бошқармаси раҳбариятининг навбатдаги сайёр учрашуви Шаҳрисабз шаҳарида жойлашган “Шаҳрисабз текстиль” масъулияти чекланган жамиятида ўтказилди.\nУчрашувда корхона вакилларига “Ягона дарча” божхона ахборот тизими қулайликлари, импорт товарларни келмасдан дастлабки божхона расмийлаштирувидан ўтказиш тартиблари тўғрисида тушунтиришлар берилди, шунингдек, тадбиркорнинг ҳар қандай мурожаатига божхона ходимлари яқиндан ёрдам беришга тайёрлиги билдирилди.\nЖорий йилнинг март ойида ишга туширилиши мўлжалланган ушбу корхонага Германиядан қиймати 11,8 миллион евролик замонавий тўқимачилик ва текстиль ускуналари келтирилди. Ускуналарнинг божхона расмийлаштирувлари “Китоб” ташқи иқтисодий фаолият божхона пости томонидан қисқа муддатларда амалга оширилиб, қиймати 25 миллиард сўмдан зиёд божхона тўловларидан имтиёзлар қўлланилди.\n– Корхонамиз ишга тушиши натижасида 350 та янги иш ўрни яратилади, – дейди “Шаҳрисабз текстиль” масъулияти чекланган жамияти вакили Б.Бахромов. – Пахта хом-ашёсида ишлаб чиқариладиган маҳсулотларнинг 60-70 фоизини чет давлатларга экспортга жўнатилади.\nУшбу қувватнинг ишга туширилиши натижасида ҳудуддаги ёшлар иш билан таъминланади, вилоятнинг экспорт ҳажми эса сезиларли даражада ошишига эришилади.


«Агробизнес учун шароитлар Ўзбекистондан кўра Қозоғистонда яхшироқ» — эксперт - IARC UZ\n14 июн 2021 09:41 64\nҚозоғистонликлар муайян вақт давомида Ўзбекистонни аграр соҳада намунали давлат сиёсатини юргизиб, соҳани янги босқичга олиб чиқа олган мамлакат деб ҳисоблаб келишди.\nАммо қозоғистонлик иқтисодчи Арсен Керимбеков бу фикрга қўшилмайди ва қўшни мамлакатнинг аграр соҳадаги давлат сиёсати Қозоғистонникига қараганда анча ноқулай деб ҳисоблайди.\nУ Ўзбекистондаги агросаноат комплекси ривожини тадбиркорларнинг ташаббускорлиги ва мослашувчанлиги билан боғлайди; қозоғистонлик фермерлар ва агросаноат вакилларига айни шу хислатлар етишмайди деб билади.\nАрсен Керимбеков – Қозоғистон органик маҳсулотлар ишлаб чиқарувчилар иттифоқи директори. У Ўзбекистон ва Қозоғистоннинг қишлоқ хўжалиги мавзусида Forbes.kz'га интервью берди.\nЕвропага сабзи сотиш\n– Аслида қозоқлар ва ўзбеклар икки давлатда яшовчи ягона миллатдир, дейди ишонч билан Арсен Керимбеков. – Айнан шу туфайли Ўзбекистонда содир бўлаётган ҳар бир воқеа мени доим қизиқтирган.\nМутахассис 2010 йилдан бошлаб, қўшни давлатдаги ўзгаришларни шунчаки қизиқиш эмас, хизмат тақозоси туфайли ҳам ўргана бошлаган. Аввалига «Қазагромаркетинг» АЖ раиси ўринбосари сифатида, 2016 йилдан бошлаб эса, «Атамекен» миллий тадбиркорлар палатаси маркази директори сифатида. Айни дамда у – Қозоғистоннинг органик маҳсулот ишлаб чиқарувчилар иттифоқи директори.\nАрсен Керимбеков Ўзбекистонда агросаноат қандай одимлаётгани ва экологик тоза маҳсулотлар билан халқаро бозорга чиқиб бораётганини қизиқиш билан кузатяпти. Унинг фикрича, Ўзбекистон бу масалада муайян муваффақиятларга эришяпти ва буни бозор талабларига тез мослашиш билан изоҳлаш мумкин.\n– Бир мисол келтирай: ўзбеклар Global G.A.P. сертификатини олишди – бу органикага ўтиш учун зарур стандарт (Global G.A.P. – Европа савдо тармоқлари қишлоқ хўжалиги маҳсулотлари учун БМТнинг Озиқ-овқат ва қишлоқ хўжалиги ташкилоти талаблари асосида бериладиган сертификат – таҳр.). Биз сабзавот ва меваларимизни Европа супермаркетларига етказиб бермаганимиз боис Қозоғистонда бу унча оммалашмаган. Ўзбеклар эса у ерда ҳам сотишни исташди ва сертификациядан ўтишди.\nБироқ бунинг ўзи етарли бўлмади – европаликлар уларга одатий конуссимон эмас, цилиндр шаклидаги сабзини олишни исташларини айтишди. Кейин има бўлди деб ўйлайсиз? Ўзбеклар икки йил давомида шундай сабзи етиштиришни йўлга қўйиб, Европа Иттифоқига экспорт қилишни бошлашди.\nЯна бир мисол: европаликлар йирик қовун ва тарвуз олишмайди, уларга кичикроқ, бир-икки кишига етарлиси керак. Ўзбеклар айнан шунақасини етиштиришни бошлаб юборишди.\nНур-султонни карам билан таъминлаш\n2016 йилда мамлакат раҳбарияти алмашгач, Ўзбекистонда узоқ йиллардан сўнг иқтисодий ўзгаришлар рўй бера бошлади. Шунда Қозоғистонда қўшни давлатда содир бўлаётган воқеаларга қизиқиш кескин ортди. Аммо нотўғри тасаввурлар ҳам пайдо бўлди.\n– Афсуски, юзакилик – ҳамжамиятимизнинг асл юзидир, – дейди Керимбеков. – Бугун улар вирусолог бўлса, эртага ўзбекшуносга айланади ва ҳоказо. Хуллас, бизнинг мутахассислар шундай фикрга келиб қолишди: «Ўзбекистон аграр соҳада уддалади – биз эса, йўқ. Бунга айбдор – бизнинг оғиркарвон Қишлоқ хўжалиги вазирлигимиз». Аслида эса, бу юзаки хулоса холос.\nҲар қандай ҳодиса динамикада қизиқ кўринади. Ҳозирги Ўзбекистонга боқсангиз, қандайдир қисқа муддатга алдамчи таассурот уйғонади. Тез орада асл ҳақиқатни тушуниб етасиз. Вазият қаердан келиб чиқиб, қаерга оғаётганини тушуниш орқали объектив тасаввурни шакллантириш мумкин.\nАрсен Керимбековнинг баҳолашича, иккала давлат ўзаро солиштирилганда аграр соҳада устунлик Қозоғистон тарафда.\nУ буни яхшироқ тушуниш учун ўзаро савдодаги қишлоқ хўжалиги маҳсулотларини 4 сегментга бўлади: углеводлар, ёғлар, оқсиллар ва клетчатка. Дастлабки уч позиция бўйича Қозоғистон яққол устунликка эга: Ўзбекистон қўшнисидан катта ҳажмда ун, ўсимлик мойи ва қорамол сотиб олади.\nФақатгина тўртинчи позиция бўйича вазият 50/50. Ўзбекистондан Қозоғистонга эртапишар сабзавот ва мевалар олиб кирилади, бу – Ўзбекистоннинг иқлим бўйича устунлиги билан боғлиқ.\n– Бундан фожиа ясаш керакмас, буни тўғри қабул қилиш лозим, – дейди Арсен. – Бизнинг жанубий вилоятларимиз бу борада ҳам ўсишга эришяпти. Шу баҳорда пойтахт Нурсултондаги дўконларда Сариоғочда етиштирилган карамлар сотиляпти, Тошкентники эмас. Жудаям сифатли, мазали ва фойдали. Яъни ўзимизникилар билан ўрнини босишни бошладик ва бу давом этиши шарт.\nУндан ташқари, жанубнинг бу борадаги потенциали катта: бир пайтлар «Атамекен» миллий палатаси ўтказган скринингда, Қозоғистоннинг жанубий ҳудудларидаги буғдой экилган 31 минг гектар ер ўрганилганда, иқлим шароитларига кўра заиф буғдой етиштирилаётгани аниқланган. Солиштирадиган бўлсак, Тожикистоннинг мева етиштириладиган жами ерлари 30 минг гектарни ташкил этади. Бизнинг жануб ўз ерларидан анча самаралироқ фойдаланиши мумкин ва Туркистон вилояти бу борада илк қадамларини ташлади. Эшитган бўлсангиз керак, жорий йилда у ерда 400 гектар ерда олхўри боғлари барпо этилди. Бу жудаям тўғри қадам бўлди ва бу – бошланиши.\nТошкентга жўнатилган буқалар\nЮқоридагиларга қарамай, иқтисодчининг фикрича, Қозоғистон Ўзбекистонга нисбатан ҳозирги устунлигини тезда йўқотиши мумкин. Агар (шу кунгача ақлли йўл тутиб келган) ҳукумат бозорнинг айрим иштирокчиларининг чақириқларига берилиб, савдога оид қандайдир чекловлар киритишни бошласа.\nАрсен Керимбеков мисол тариқасида қорамол экспортини келтиради. Ўтган йили қорамол экспортига мораторий жорий қилингунга қадар бу мавзу муҳокама марказида бўлди. Охир-оқибат тақиқ фақат сигирларга нисбатан қолди, буқа ва қўчқорларни экспорт қилишга рухсат берилди. Шундан кейин минглаб бош қорамол Ўзбекистонга сотилди. Мутахассис бунинг ҳеч қандай ёмон тарафини йўқлигини айтади.\n– Ҳа, биз доим «Ўзбеклар Қозоғистондаги бор қорамолни олиб чиқиб кетяпти» қабилидаги хабарларни ўқиймиз. Бунга жавобан мен ҳамкасбларимга бу тарихан шаклланган тизим, дейман. Шунчаки авваллари бу нарсага кўп ҳам эътибор қилинмаган, чунки бизда қорамол кўпроқ эди. Ҳозир ҳам ечим ўша – экспортни тўсмаслик керак, қорамол бошини кўпайтириш даркор. Бу икки тарафга ҳам манфаатли – бизнинг фермерлар кўпроқ сотишади, ўзбеклар – кўпроқ сотиб олишади.\nҲа, она сигирлар олиб кетилмаслигини назорат қилиш шарт. Бошқа чекловлар фақат зарар келтиради. Олдимизда турган вазифа – Ўзбекистонга олиб чиқиб кетилаётган қорамол ички бозорга таъсир кўрсатмаслигини таъминлайдиган даражада қорамол етиштириш.\nКеримбеков: «Ўзбеклар қорамолни ўзлари яна бироз боқиб олишни афзал кўргани боис ҳеч қачон нимталанган гўшт сотиб олмайди», деган фикрида қатъий. Ундан ташқари, Қозоғистонда тери, ичаклар ва бошқа қисмлардан фойдаланиш урфда эмас. Ўзбекистонда эса, қорамолнинг барча аъзоларидан фойдаланилади ва бу рентабелликни оширади. Бу эса, ўзбек харидорларининг қозоғистонлик фермерларга юқорироқ нархлар таклиф қилиш имконини беради.\nАгар Қозоғистон чекловлар киритса, Ўзбекистоннинг қорамол ва гўшт бозоридаги ўрнини бой бериши хавфи бор, дейди у. Бу ҳолатда ўзбеклар қозоқ молига альтернатива қидириши тайин. Бунда бир неча вариантлар бор.\nБиринчидан, Ўзбекистон балиқни сунъий етиштириш бўйича катта қадамлар ташлади. Маҳсулот жуда сифатли бўлмаса-да, ички бозорда талаб юқори ва ишлаб чиқариш ҳажми ошиб бормоқда. Иккинчидан, ўзбеклар Қозоғистондан буғдой ва мой сотиб олиб, уларни қайта ишлаган ҳолда парранда ва тухум етиштиришни ривожлантиришга зўр беряпти.\n– Яна бир нарса. Савдо чекловлари ҳақида гапирганда Россия омилини ҳам унутмаслигимиз керак, – дейди Арсен Керимбеков. – Россия ҳозирда Ўзбекистонга жуда кўп миқдорда парранда гўштини етказиб бермоқда. Албатта, бу мол гўштининг ўрнини боса олмайди, лекин ҳар қалай қандайдир альтернатива. Бу омил ҳам бизга рақобатнинг бир кўриниши. Бошқача қилиб айтсак, қачондир ўзбеклар биздан гўшт сотиб олишни шунчаки тўхтатиб қўйиши мумкин. Шу ҳақда бош қотириш керак. Ахир сотиш бизнинг чорвадорлик ривожининг масаласи, Ўзбекистон эса, ҳозирча бизнинг энг асосий харидор.\nРоссия маҳсулотлари учун бозор\nМутахассис Ўзбекистонга буғдой экспорти бўйича ҳам айни шаклда баҳо берди. Қайта ишловчилар буғдой экспортини тегирмон саноатига зарар деб ҳисоблашади. Арсен Керимбеков эса, бунга бошқача нигоҳ билан қарайди:\n– Тайёр унни уруш ўчоғига яқин давлатлар сотиб оляпти. Шунинг учун ҳам Туркия ун сотиб олиш бўйича дунёда биринчи ўринда туради. Қўшниларимизда ҳам уруш бўлсинми? Йўқ. Демак, қўшниларнинг ўз тегирмон саноати ривожланишига тайёр туришимиз керак. Биздаги бизнес ҳам, қайта ишловчилар ҳам мана шу воқеликка мослашишлари шарт. Бундан фожиа ясамасак ҳам бўлади, ахир бизда эгалари Ўзбекистон ва Тожикистондан бўлган тегирмонлар жуда кўп. Улар ўз бизнесларини ватанларига кўчиришлари мумкин – бор-йўғи шу. Биз буғдойни Марказий Осиёга сотишни пайсалга солсак (биздаги айрим хомкаллаларнинг гапига қулоқ солиб йўлларни бекитиб, буғдой экспортига бож қўйиб), Ўзбекистондаги бизнинг бозор ўрнини буғдой етиштириш жуда тез ўсган Россия эгаллаши тайин.\nБошқа бир масала: Қозоғистон Ўзбекистонга мойни хомашё шаклида экспорт қилгани маъқулми ёки тайёр мой сифатидами? Арсен Керимбеков бу борада ҳам юқоридагидек фикрда эканини айтади. Россия Ўзбекистонга мой экспортини ошириб, бемалол Қозоғистон ўрнини эгаллаши мумкин, дейди у.\nМутахассиснинг фикрича, Ўзбекистонга экспорт қилинаётган маҳсулотларнинг бирортасига чеклов жорий қилса, Қозоғистон истиқболда кўпроқ нарса йўқотади ва қорамол бозорини ҳам, буғдой бозорини ҳам, ёғ-мой бозорини ҳам рақобатчиларига (аввало Россия) бой беради.\n– Ўзбекистоннинг ЕОИИга кириш эҳтимолини ҳам ҳисобга олмоғимиз даркор, – дейди Керимбеков. – Унақада биз бу йўналишда ҳеч қанча чекловлар жорий қила олмаймиз. Ҳа, баҳсга ўрин йўқ – ўзимизнинг қайта ишлаш соҳасини ривожлантиришимиз керак. Лекин бунга тақиқлар йўли билан эмас, балки ўзбекистонлик ҳамкасблар билан стол атрофига ўтириб, ўзаро манфаатли ечим топишга уриниб ҳаракат қилишимиз керак.\nҲонконгга гилос сотиш\nМутахассис шу ерда яна бир муаммони кўради: икки яқин қўшниларнинг аграр идоралари бир-бири билан кам мулоқот қилади. Вазият эса, жипсроқ бўлишни талаб қилмоқда. Ўзбекистон Қишлоқ хўжалиги вазирлиги қозоғистонлик ҳамкасбларидан кўп нарса ўрганса бўлади, деб ҳисоблайди Арсен Керимбеков.\n– Биз Қозоғистоннинг аввалги ва ҳозирги қишлоқ хўжалик вазирларига қандай муносабатда бўлмайлик, улар ўзбекистонлик ҳамкасбларидан ақллироқ иш тутишмоқда. Умуман олганда, Қозоғистонда ҳукумат аграр бизнесдаги тадбиркорларнинг аксариятига қараганда анча ақллироқ. Ўзбекистонда эса, аксинча: тадбиркорлар ҳукуматга қараганда ақллироқ ва донороқ. Буни тўғри тушуниш керак.\nМисол тариқасида Керимбеков Ўзбекистоннинг қишлоқ хўжалиги соҳасидаги асосий муаммосини айтади – қишлоқ хўжалигига тегишли ерлардан фойдаланиш бўйича чекловлар. Хусусан, аввалги президент Ислом Каримов даврида жами ерларнинг 10 фоизигина пахта ва буғдойдан бошқа нарса экишга рухсат берилган. Яъни 90 фоиз ерларда пахта ва буғдой етиштирилган ва давлат ҳосилни ўзи белгилаган нархда сотиб олган.\nБундай қарорнинг илдизлари Ўзбекистонда нон етишмовчилиги кузатилган 90-йилларга бориб тақалади. Ўшанда ўзбеклар ўз муаммолари гирдобига ўралашиб қолган, на Россия ва на Қозоғистон уларга ёрдам берган. Нон етишмовчилиги кўп давом этмаган – атиги бир мавсум, лекин асосий озиқ-овқат маҳсулотининг етишмовчилиги Ўзбекистон ҳукуматини шунчалар қўрқитиб қўйганки, ердан фойдаланиш меъёри жорий қилинган ва ҳануз амалда.\nЎзбекистон иқлими сифатли буғдой етиштириш учун мос эмас. Ундан ташқари, буғдой далаларида фойдаланиладиган ўғитлар пахта учун зарарли ёки аксинча. Бу икки экинни ушлаб туриш қийин – бундан ер азият чекади.\n– Ўзбекистон ҳукумати яқиндан бошлабгина, амалдаги президент Шавкат Мирзиёев давридан пахта ва буғдойдан бошқа экин етиштириш мумкин бўлган ерлар улушини расман 20 фоизгача, норасман 30 фоизгача оширди, – дейди Арсен Керимбеков. – Натижада нимани кўрдик деб ўйлайсиз? Ўзбекистондан Россияга мева-сабзавотлар оқимининг мисли кўрилмаган даражада кўпайишини! Қолаверса, бизга ҳам.\nЎзбек тадбиркорлари ҳозирда ҳалиги икки экиндан ташқари экиладиган ерлар улушини 50 фоизга кўтаришни талаб қилишмоқда. Ҳукумат иккиланмоқда. Менимча, сабаблари сиёсий: Тошкент элитасининг асосий қўрқуви шундаки, қишлоқ хўжалиги ривожланиб кетса, пул оқими назорати қўлдан чиқиб кетиши мумкин. Бу эса, охир-оқибат амалдаги ҳукуматнинг барқарорлигига таҳдид солади, деб ўйлашади.\nШу тарафдан олиб қаралса, Қозоғистоннинг аграр сиёсати анча соғлом ва эгилувчан. Умуман олганда, мутахассис вазиятни қуйидагича баҳолайди: қозоғистонлик аграр соҳа вакиллари Қишлоқ хўжалиги вазирлигидан доим ёрдам қилишни сўрасалар, ўзбек фермерлари халал бермасликни сўрашади.\n– Ўзбекистонда 10 гектар ерга буғдой ўрнига турп эккани учун деҳқонни жавобгарликка тортиш ҳолатларини ҳануз кузатиш мумкин, – дейди Керимбеков. – Мен ўзбек манбаларини диққат билан кузатмоқдаман ва шундай жиноий ишлар ҳақидаги хабарларни кўраман. Яъни полиция дрон учирган ва «жиноятчи»ни қўлга олган. Ҳукуматнинг қилаётган ишлари савиясини қаранг! Одамни ерни бўш қолдиргани учун эмас, турп экиб, «ноқонуний бойишга урингани» учун жавобгарликка тортишмоқда. Шунақа нарсани кўриб, қандай қилиб ўзимизнинг Қишлоқ хўжалиги вазирлигидан шикоят қилиш мумкин?!\nАграр соҳадаги Ўзбекистон ҳукуматининг хатоларидан бири деб қишлоқ хўжалик маҳсулотларига – улар ҳатто экспортга мўлжалланган бўлса-да – нархларнинг белгилаб берилишидир, деб айтади қозоқ иқтисодчиси.\nМасалан, дунёнинг кўплаб мамлакатлари – Жанубий Корея, Ҳонконг, Тайвань ва ҳоказога самолёт орқали етказиб бериладиган машҳур ўзбек гилосига харидорлар олиши мумкин бўлган нархлардан баланд сумма айтилади. Пировардида, ҳосилга харидор чиқмайди ва чирий бошлайди, ҳукумат эса жанжалдан сўнг нархни пасайтиришга мажбур бўлади.\nМутахассис, ҳудудларда фермерларга муаммо туғдирувчи коррупция ҳолатларини ҳам тилга олмай кетмайди. Масалан, иссиқхонаси бор тадбиркор вақтида маҳаллий амалдорнинг кўнглини олмаса, қишда газсиз қолиб кетади (ҳосилни эса, табиийки, совуқ уради).\n– Бинобарин, ҳар қанақасига қараганда ҳам, қишлоқ хўжалигида бизнес қилиш учун Қозоғистондаги шароитлар Ўзбекистондагидан анча яхшироқ, – дея фикрига якун ясайди Арсен Керимбеков. – Қозоғистон қишлоқ хўжалиги вазирилиги бу йўлда кўп нарса қиляпти. Бизнес тарафдан эса, ташаббус анча кам.\nТадбиркорларни койимоқчи эмасман, бошқа кўплаб соҳаларда анча муваффақиятли ривожланиб келмоқдамиз. Лекин ўзбек ҳамкасблар анча ташаббускор ва мослашувчан. Айнан шунинг учун ҳам, аграр саноат комплексининг ривожлантириш миллий лойиҳасининг яқин беш йилликдаги истиқболида соҳани ривожлантириш бўйича Ўзбекистон билан ҳамкорлик қилинишини истардим. Биз кўп нарсаларда бир-биримизга боғлиқмиз ва буни назардан қочириш керакмас. Қишлоқ хўжалигини ривожлантириш бўйича узоқ муддатли стратегияни ишлаб чиқишимиз керак.


Япония бош вазири карантин вақтида тунги клубларга кирган амалдорлар учун узр сўради - Daryo\n06:23, 28.01.2021 9109\nЯпония бош вазири Ёсихидэ Суга карантин чекловларига қарамай, тунги клубларга ташриф буюрган амалдорлар учун узр сўради, деб хабар бермоқда Reuters.\nТаъкидланишича, Япония ҳукумати ресторан ва барларга нисбатан қаттиқ чоралар кўрилишини эълон қилганига қарамай, ҳукмрон коалициянинг бир неча расмийлари тунги клубларга ташриф буюрган.\n«Одамлардан кечки соат саккиздан кейин уйдан ташқарида овқат емасликларини ва кераксиз сайрлардан сақланишларини сўраганимизда бу ҳолат содир бўлганлигидан жуда афсусдаман. Ҳар бир қонун чиқарувчи жамоатчилик ўша қонунни яхши тушуниши учун ўзини муносиб тутиши керак», – деди Суга.\nМаълумот учун, ҳукмрон Либерал-Демократик партиядан катта депутат Жун Мацумото 25 декабрь куни Токионинг Гинза туманидаги иккита тунги клубга борганини очиқ тан олган.\n«Биз бошқа одамлардан сабр қилишни сўраганимизда менинг хатти-ҳаракатларим нотўғри эди», – деган депутат.\nЭслатиб ўтамиз, январь ойининг бошида Токиода коронавирус туфайли фавқулодда ҳолат жорий этилганди. Унга кўра, Токио аҳолисидан иложи борича уйда ўтириш ва товарларга интернет орқали буюртма бериш сўралади. Ресторан ва барларда фақат 20:00 гача ишлаш мумкин бўлади, уларга спиртли ичимликларни сотишга 19:00 гача рухсат берилди.\nДўконлар, кўнгилочар ва спорт иншоотларининг иш вақти ҳам қисқартирилади. Компанияларга ходимларни масофавий ишлашга имкон яратиш ёки корхоналарда сменали ишни жорий этиш тавсия этилади. 5000 дан ортиқ одам иштирок этадиган оммавий тадбирлар тақиқланади.\nМактаблар, баҳорги локдаундан фарқли ўлароқ, ўз фаолиятини давом эттиради. Университет имтиҳонлари ҳали бекор қилинмайди.\nЧекловларни бузганлик учун жазо йўқ, лекин қоидабузарлар очиқчасига омма олдида сазойи қилинади.\nАввалроқ Японияда коронавирус фонида ўз жонига қасд қилиш ҳолатлари ўн йил ичида биринчи марта кўпайгани ҳамда Япония мамлакатда коронавируснинг янги тури аниқлангани сабабли ўз чегараларини ёпгани ҳақида хабар берилганди.\n11:16, 24.09.2020 134836\n13:22, 19.09.2020 89334\n22:12, 09.10.2020 91617\n05:47 Бугун 461\n05:26 Бугун 754\n05:05 Бугун 812\n00:58 Бугун 1777\n20:22, 02.03.2021 113819\n11:55, 03.03.2021 98304\n23:49, 02.03.2021 69845\n00:21, 03.03.2021 62361


Биринчи асос: ибодатнинг турлари\nBy Шайх Саидаҳмад Нуриддин on 10/05/2015 АҚИДА СОҒЛОМ ЭЪТИҚОДГА ЙЎЛЛАНМА\nИбодатларнинг тури кўп. Намоз, закот, рўза, ҳаж, ростгўйлик, омонатдорлик, ота-онага яхшилик қилиш, қариндошларга силайи раҳм қилиш, аҳдга вафо қилиш, амри маъруф ва наҳий мункар қилиш, кофир ва мунофиқларга қарши урушиш, етим, мискин ва мусофирларга эҳсон қилиш, ҳайвонларга раҳм-шафқатли бўлиш, дуо, зикр, қироат – буларнинг барчаси ибодатдир. Шунингдек, Аллоҳ ва Расулини яхши кўриш, Аллоҳдан қўрқиш, Унга илтижо қилиш ҳамда жонлиқ сўйиш, назр қилиш, Аллоҳдан ёрдам, мадад ва паноҳ сўраш ҳам ибодатлардир. Ибодатларнинг барчаси, ҳар қандай турини фақат ёлғиз ва шериги бўлмаган Аллоҳга қаратиш зарур. Кимда ким Аллоҳдан бошқасига дуо қилса, унга атаб жонлиқ сўйса, назр қилса, ўлик ёки олдида ҳозир бўлмаган одамдан ёхуд ҳузуридаги тирик инсондан Аллоҳдан бошқанинг қудрати етмайдиган ишларда ёрдам ёки мадад сўраса, бундай киши диндан чиқарадиган катта ширк амални қилган, тавбасиз кечирилмайдиган гуноҳ содир этган бўлади. У ширк амални бут-санамлар, тош ёки дарахт ёхуд бугунги кунда қабрлар устида қурилган мақбаралар олдидаги ҳолатларга ўхшаш ўлик ёки тириклигидан қатъий назар бирон пайғамбар ёки Аллоҳга яқин авлиё саналмиш одамларга қаратадими, буни фарқи йўқ. Зеро, Аллоҳ таоло ибодатда Ўзига ҳеч кимсанинг, на муқарраб фаришта, на бирон пайғамбар ва на бирон авлиёнинг шерик қилинишига рози бўлмайди. Аллоҳ таоло шундай дейди: “Шубҳасиз, Аллоҳ Ўзига (бирон нарсани) шерик қилинишини кечирмас…” [Нисо: 48], “Шундай экан, Аллоҳга қўшиб (бошқа) бирон кимсага дуо (ибодат) қилмангиз!” [Жин: 18], “...Унга бирон нарсани шерик қилмангизлар” [Нисо: 36].\nМинг афсуслар бўлсинким, ҳозирги кунда қабрлар айрим ўлкаларда мусулмонликни даъво қиладиган инсонлар томонидан Аллоҳни қўйиб ибодат қилинадиган қадамжойларга айланди. Бу инсонлардан айримлари қабрнинг олдида бўлмаса ҳам, ҳар қандай жойда Аллоҳдан бошқага дуо қилишади. Ўрнидан турса ёхуд ғаройиб бирон нарсани кўрса “Ё Расулуллоҳ!” ёки “Мадад беринг, ё Расулуллоҳ!”, “Ё фалончи!” каби сўзларни айтадилар. Уларни бу гаплардан қайтарсангиз, “Биз уларнинг қўлидан ҳеч иш келмаслигини биламиз, бироқ улар солиҳ кишилар, Аллоҳнинг ҳузурида обрў-эътиборлари бор. Биз уларнинг ана ўша обрў-эътибори ва шафоатини восита қилиб Аллоҳдан сўраймиз”, дейишади. Ҳолбуки, улар Қуръон ўқир эканлар, улар айтган бу сўзлар айнан мушрикларнинг гапи эканини унутганлар ёхуд ўзларини унутганга соладилар. Аллоҳ таоло шундай дейди: “Улар Аллоҳни қўйиб, ўзларига зиён ҳам, фойда ҳам етказа олмайдиган нарсаларга ибодат қиладилар ва: “Ана шу нарсалар Аллоҳ ҳузурида бизларнинг шафоатчиларимиз”, дейдилар. Айтинг: “Аллоҳга осмонлар ва ердаги У зот билмайдиган нарсаларни (шерикларни) билдириб қўймоқчимисизлар?!” Аллоҳ уларнинг (яъни мушрикларнинг) ширкларидан пок ва юксак бўлган Зотдир” [Юнус: 18].\nАллоҳ таоло яна шундай дейди: “(Эй инсонлар), огоҳ бўлингизким, холис дин ёлғиз Аллоҳникидир (яъни ёлғиз Аллоҳгина чин ихлос билан ибодат қилинишга лойиқ зотдир). У зотдан ўзга “дўстлар”ни (“худо”) қилиб олган кимсалар: “Биз (ўша “худо”ларимизга) фақат улар бизни Аллоҳга яқин қилишлари учунгина ибодат қиламиз”, (дерлар). Шак-шубҳа йўқки, Аллоҳ (қиёмат кунида) улар ихтилоф қилаётган нарсалар хусусида уларнинг ўртасида ҳукм қилур. Шак-шубҳа йўқки, Аллоҳ ёлғончи ва кўрнамак кимсаларни ҳидоят қилмас” [Зумар: 3]. Эътибор берган бўлсангиз, эҳтиёжларини қондириш йўлида “дўст-худолар”ни ўзлари билан Аллоҳнинг ўртасида шунчаки восита, деб эътиқод қилган мушрикларни Аллоҳ таоло ёлғончи ва кўрнамак деб номлади. Қарангки, бугунги кунда айнан шу гапни қабрларга сиғинувчилар ҳам айтишадилар: “Уларнинг қалблари ўртасида ўхшашлик бор” [Бақара: 118].\nИслом уламолари бундай қабиҳ ширкдан қайтаришлари, уни одамларга баён қилишлари, шунингдек, мусулмон ҳокимлар бу каби ширк амаллар авж олган қадамжойларга чек қўйишлари ва масжидларни улардан тозалашлари вожибдир. Дарҳақиқат, кўплаб ислоҳотчи олимлар одамларни бундай ширк амаллардан қайтариб, огоҳлантирганлар. Шайхулислом Ибн Таймия ва у кишининг шогирдлари, шайх Муҳаммад ибн Абдулваҳҳоб, шайх Муҳаммад ибн Исмоил Санъоний, шайх Муҳаммад ибн Али Шавконий шулар жумласидандир. Уламолар қадимда ҳам, ҳозирда ҳам бу ишлардан огоҳлантирганлар. Уларнинг бу борада ёзган асарлари бизгача етиб келган. Жумладан, Шавконий роҳимаҳуллоҳ ўзининг “Найлул автор” китобида бу борада шундай дейди: “Қабрлар устига мақбаралар қуриб, уларни турли безаклар билан безаш қанчадан-қанча зарар ва бузилишлар келтирдики, ундан ислом йиғлади. Бу бузилишлардан бири худди кофирларнинг бут-санамларга эътиқод қилганидек, авом кишилар ҳам қабрларга эътиқод қилиши бўлди. Бу иш авжга мингандан-миниб, ҳаттоки одамлар бу қабрлар фойда келтириш ва зиённи даф қилишга қодир, деган тушунчага бориб қолдилар. Оқибатда, улар қабрларни эҳтиёжларининг қондирилиши, хоҳиш-истакларининг амалга ошишини сўраб мурожаат қилишадиган ва талпинадиган қадамжойларга айлантириб олдилар. Улар бандалар Парвардигорларидан сўрайдиган нарсаларни қабрлардан сўрай бошладилар. Бу қадамжойларни зиёрат қилиш учун узоқ-яқин жойлардан сафар қилиб келиб, қабрларни силаб-сийпаб, улардан мадад сўрай бошладилар.\nХулоса қилиб айтганда, қадимда жоҳилият аҳли бут-санамлар хусусида нима иш қилган бўлсалар, одамлар ҳам бу ишларни қолдирмасдан қилдилар. “Инна лиллаҳи ва инна илайҳи рожеун”. Шундай ярамас ножўя ишлар ва манфур куфр амаллар содир бўлишига қарамай, Аллоҳ учун ғазаб қиладиган, покиза динни ҳимоя қилиш учун куюнадиган на бир олим ёки шогирд, на бир амир ёки вазир ва на бир подшоҳ топмайсан! Бизга етиб келган, шубҳага ўрин қолдирмайдиган аниқ ва ишончли хабарларга кўра, борди-ю, ўша қабрпарастлардан катта бир қисмига ёки уларнинг аксарига хусуматлашган рақиби томонидан қасам ичиш таклиф қилинса, ёлғондан бўлса ҳам Аллоҳ номи билан қасам ичади. Агар унга ўзи эътиқод қилган пири – фалон авлиё номига қасам ичиш таклиф қилинса, дудуқланиб, қасам ичишдан бош тортади ва айбини бўйнига олади. Бу улардаги ширк “Аллоҳ иккитанинг иккинчиси ёки учтанинг учинчиси”, деган мушрикларнинг ширкидан ҳам ўтиб тушганига очиқ далиллардан биридир.\nЭй дин олимлари, эй мусулмон ҳокимлар! Куфрдан ҳам катта исломни таҳқирлаш борми?! Бу динга Аллоҳдан ўзгага ибодат қилишдан кўра зарарлироқ қайси мусибат бор?! Унга тенг келадиган мусулмонлар бошига тушган бошқа бирон мусибат борми? Агар бундай очиқдан-очиқ ширкдан қайтариш вожиб бўлмаса, унда қайси мункар ишни олдини олиш вожиб бўлади?!\nЭшитгай, гар қилсанг тирик инсонларга нидо,\nЛек сен нидо қилганлар эрур ҳаётдин жудо!\nГар сен пуфласанг оловни ёритгай оташин,\nВа лек сен пуфласанг кулни қаёқдан ёритсин!”\nШавконий роҳимаҳуллоҳнинг гапи тугади. Минг афсуски, у кишидан кейин мусибат янада оғирлашиб, юқорида тавсифлангандан баттар бўлди.\nAvvalgi maqolaНикоҳга оид айрим мулоҳазалар\nKeyingi maqola Усмон розияллоҳу анҳу: жоҳилиятдаги мартабаси


Ёнма-ён жойлашган икки қабрга жаноза ўқиш, қабрдаги маййитга такрор жаноза ўқиш ва янги кўмилган ҳар бир маййитга жаноза ўқиш\nBy Зубайр Исмоил on 02/17/2021 МАҚОЛАЛАР ҚАБРИСТОНГА ОИД ҲУКМЛАР\n231 – Ёнма-ён жойлашган икки қабрга жаноза ўқиш\nАгар икки маййит ёнма-ён жойлашган икки қабрга кўмилган ва «иккала қабр ҳам жаноза ўқувчининг қаршисида жойлашган бўлса, иккаласига битта намоз ўқийди. Агар иккала қабр бошқа-бошқа жойларда бўлса, ҳар бирига алоҳида жаноза ўқийди».\n232 – Қабрдаги маййитга такрор жаноза ўқиш\nИбн Абдулбар инсон бир қабрга икки марта жаноза ўқиши жоиз эмаслиги тўғрисида уламолар ижмосини зикр қилган.\n233 – Янги кўмилган ҳар бир маййитга жаноза ўқиш\nҚабристон зиёратига борганда янги вафот этган ва кўмилган ҳар бир кишининг қабрига жаноза ўқиб чиқиш бидъатдир.\nИмом Ибн Таймия айтади: «Айрим одамлар ҳар кеча барча вафот этган мусулмонлар учун жаноза ўқийди. Бу иш салафлардан бирортаси қилмаган бидъат эканида шубҳа йўқ».\nШайхимиз Ибн Усаймин айтади: «Одамларни бундан қайтариш лозим. Бу ишлари уларни Аллоҳга яқинлаштирмаслигини ва маййит ҳам ундан фойда кўрмаслигини, чунки бу иш бидъат эканини уларга тушунтириш керак».\nШайх Ибн Усаймин раҳимаҳуллоҳдан сўралди: «Айрим юртларда маййитни кўмиш асносида бир киши: “Бу қабр кеча пешин вақтида жанозаси ўқилган фалончининг қабри, буниси илгари куни жанозаси ўқилган фалончининг қабри” ва ҳоказо сўзлар билан тўпланганларга нидо қилади. Кейин одамлар ўша айтилган қабрларга жаноза ўқий бошлайдилар. Шунинг ҳукми нима?»\nШайхнинг жавоби: «Бу иш бидъатдир, салафи солиҳлар ундай қилмаганлар.\nҚолаверса, айрим уламолар наздида қабрга жаноза ўқиш Расулуллоҳ саллаллоҳу алайҳи ва саллам учун хос ишдир.\nСабаби, у зот саллаллоҳу алайҳи ва саллам одамлар паст назар билан қараган кимсанинг шаънини кўтаришни хоҳлаганлар, шунинг учун масжидни супуриб юрадиган аёлнинг қабрига бориб жаноза ўқиганлар».\n Ибн Усаймин раҳимаҳуллоҳ. «Фатово фий аҳком ал-жаноиз», 159-бет.\n «Ал-истизкор», 8/414. Қаранг: «Ал-ҳовий ал-кабир», 3/59.\nДафндан аввал маййитга такрорий жаноза ўқишга келсак, Ибн Таймия раҳимаҳуллоҳнинг «Ал-фатово ал-кубро» китобида (5/360) бундай дейилади: «Маййитга бир марта жаноза ўқигандан сўнг яна жаноза ўқиса бўлаверади, чунки жаноза дуодир. Бу ҳанбалий мазҳабидаги бир қараш бўлиб, уни Ибн Ақил «Ал-қунут»да ихтиёр этган… Абул Аббос бошқа ўринда бундай деган: Ким маййитга жаноза ўқиган бўлса, бирор сабабсиз қайта ўқимайди. Масалан, бошқа биров такроран жаноза ўқиётган бўлса унга қўшилиб ўқиса ёки аввал жаноза ўқиган жамоатга имом бўлишга ундан ҳақли одам бўлмаса уларга намоз ўқиб берса бўлади».\nЯна айтади: «Маййитга аввал жаноза ўқиган одам яна қайта ўқиса бўладими? Бирор сабабсиз ундай қилиш шариатга мувофиқ эмаслигига уламолар иттифоқ қилган» («Мажмуъ ал-фатово», 23/262).\nЯна бундай дейди: «Маййитга аввал жаноза ўқимаган бири жаноза ўқиш учун келса, аввал жаноза ўқиган киши худди фарз намозларда жоиз бўлганидек нариги одамга иқтидо қилиб қайта жаноза ўқиса бўладими? Бу борада икки хил фикр айтилган. Биринчи фикрда айтилишича, бу ўринда такроран жаноза ўқиши жоиз эмас. Чунки унинг бу иши шак-шубҳасиз нафл ибодатдир, жанозада эса нафл йўқ. Иккинчи фикрга кўра қайта жаноза ўқиса бўлади. Чунки Набий саллаллоҳу алайҳи ва саллам қабрга юзланиб жаноза ўқиганларида аввал жаноза ўқиган кишилар ҳам у зотнинг ортларида саф тортиб қайта ўқийверганлар. Шу фикр тўғрироқ. Чунки бу ўринда қайта жаноза ўқиш маълум сабаб тақозосидан келиб чиқяпти, қасддан такрор ўқилмаяпти. Бундай қилиш фарз намозда ҳам, жанозада ҳам мақбулдир, валлоҳу аълам» (Аввалги манба, 23/263).\n «Жомеъ ал-масоил», тўртинчи тўплам, 182-бет. Шунингдек, қаранг: «Ал-мустадрак ала мажмуъ ал-фатово», 3/142.\n Шайх Ибн Усаймин раҳимаҳуллоҳ. «Фатово фий аҳком ал-жаноиз», 145-бет.\n Шайх Аҳмад ал-Қозий. «Самарот ат-тадвин мин масоил Ибн Усаймин», 193-масала.\nAvvalgi maqolaЖомеъ ал-улум вал-ҳикам шарҳи | 11 | Иккинчи ҳадис (4) | Шайх Содиқ Самарқандий\nKeyingi maqola LIVE: Савол-жавоблар | 17.02.2021


Руҳият ва реаллик чегараси: кароматли туш кўриш сабаблари аниқланди - Terabayt.Uz\nРуҳият ва реаллик чегараси: кароматли туш кўриш сабаблари аниқланди\nКелажакдан башорат қилувчи тушларга Европа аҳолисининг тўртдан бир қисми, айрим ҳисоб-китоблар бўйича эса, ярми ишонар экан. Қолаверса, кўпчилликнинг таъкидлашича улар ҳаётларида бундай тушларни ҳеч бўлмаганда бир бор кўрганлар. Олимлар бунинг бир қанча объектив ва субъектив сабаблари бор демоқдалар.\nБуни мен аввал қаердадир кўрганман\nЎсмирлар шаҳарда велосипедда учишарди. Йўлда келаётганда бир бола тўсатдан тушиндики, ҳозир у бурчакка қайрилади ва ҳовлида велосипедида турган ўзининг дўстини кўради. Унга бу манзарани ўтган куни тушда кўргандек туюлади. У буларнинг барчасини дўстларига айтиб бермоқчи бўлади, лекин башоратчи бўлиб қолишдан чўчиб ўзини тияди.\n1983 йилда швейцариялик руҳшунос Артур Франкхойзер ўзининг кўрганларини шундай ҳикоя қилиб берди. Унинг фикрича, кароматли тушларнинг қандайдир бир қисми дежовю эффекти билан боғлиқ бўлади, яъни инсон кўрган жойда ҳам аввал бўлганини тушинади, аслида у ерда ҳеч қачон бўлмаган бўлса-да. Олимнинг фикрича, тушиниш ва кароматли туш кўриш ҳолатлари айниқса ўсмирлик ёшда фаоллашади ва келгусида унинг руҳиятини шакллантиради.\nЎҚИНГ:«Mangu» пикcеллари: криптовалюта эмас, балки миллий криставалюта!\nУшбу фаразни текшириб кўришга 2002 йилда япониялик олим, Фукусими Университети тақиқотчиси Казухико Фукуда уриниб кўрди. У 122 нафар талаба орасида сўров ўтказди ва уларнинг 40 фоизи ҳаётларида ҳеч бўлмаганда бир марта кароматли туш кўрганини айтган. Тўғри уларнинг кўпчилиги башоратларга ишонишмайди. Сўровда қатнашганлар орасида ҳеч қачон келажак ҳақида туш кўрмаган, яъни дежовюга дуч келмаганлар ҳам бор экан. Фукуданинг фикрича, одамлар шунчаки ушбу икки эффектни чалкаштириб юборадилар.\nАтофимиз аломатларга тўла\nКароматли тушлар ҳақида энг қадимги адабиёт ёдгорликларида ҳам фикр юритилган. Арасту ўзининг бир асарини айнан кароматли тушга бағишлаган. У «тушда башорат қилиш», деб аталади. Ушбу асарда таъкидланишича, мазкур феноменни аниқроқ тушинтириб бериш қийин, аммо шунчаки айтилган сўзларга ишониш ҳам нотўғри.\nФайлосуф ушбу парадокснинг ечимини қадимги римликларга хос тарзда топди, яъни туш худолар инояти, деб эълон қилиб қўя қолди.\nКўпчиллик бир марта бўлса ҳам кароматли туш кўрганини ёки бошқалар аввалдан айтиб берганини эсласа кера. Улар аксарият ҳолларда салбий ҳодисаларга тегишли бўлади, масалан яқин қариндошининг ўлимига. Олимларнинг фикрича, инсон ўзи билмаган ҳолатда яқин кишисининг аҳволи ёмонлигига ишора берувчи ташқи кўринишидаги ўзгаришларни кўради. Бу маълумот унга ўлим ҳақида тунги қўрқувларни келтириб чиқаради. Қариндоши вафот этгандан кейин эса, туш худди башоратдик қабул қилинади.\nЎҚИНГ:Ақлли телефонлар: сунъий онг чўнтагимизда\nБиз кўплаб маълумотларни ўзимиз англамаган ҳолда қабул қилаверамиз, уни эслаб қоламиз, гарчи бунга ҳаракат қилмасакда. Натижада, буларнинг барчаси тушда намоён бўлиши мумкин. Илмий жамоатчиликнинг фикрича, туш, айниқса унинг тезкор фазасида маълумотни ўзлаштириш ёки эслаб қолишни осонлаштиради. Яна айрим тахминларга кўра, туш қийин вазифаларни ҳал қилишга ёрдам беради.\n2014 йилда Эдинбург Университети (Буюкбритания) олимлари Милан Валяшек ва Каролин Уатт маълумотларни кўрмасдан қайта ишлаш гипотезасини текшириб кўрдилар. Улар кароматли туш кўрган кишилар ўз атрофидаги яширин белгиларни ўзи билмаган ҳолда қидириш ва таҳлил қилишга мойил бўлади, деган фикрга таяндилар. Дарвоқе, бу ғояни илк бор Арасту тилга олганди. Ва аксинча кимда ким келажак аломатларга онгли равишда эътибор қаратса, у кароматли тушларни кўрмайди. Натижада тахминларнинг бирортаси ҳам ўз тасдиғини топмади. Бундан шундай хулоса қилиш мумкинки, тушнинг башоратлилиги ва аввалдан сирли фол очиш бир бирига асло боғлиқ эмас.\nКароматли тушларни ким кўп кўради\nБир йил ўтгандан кейин Валяшек раҳбарлигидаги тадқиқотчилар дин билан кароматли туш ўртасидаги боғлиқликни ўргандилар. Унда башоратли туш кўриш тажриба ва димографик факторлар, жумладан жинси, ёши, маълумотлилиги ҳисобга олинди.\nАнкета бўйича турли ёшдаги ва турли жинсдаги 672 киши ўрганилиб, шундай хулосага келинди. Ким кўпроқ маърифатли бўлса, у кароматли тушларга шунча кам ишонади.\nЎҚИНГ:Футбол: Жаҳон чемпиони ҳозирданоқ маълум\nЯна бир маълумот: кароматли тушларга ҳаммадан кўп аёллар ишонади, деган фараз тўғри бўлиб чиқди.\nЁши катта одамлар кароматли тушлар ҳақида кўп гапиради. Узуқ-юлуқ тушлар ҳам бунга шароит яратади.\nҲатто бунга медикаментларнинг ҳам алоқаси бор эканлиги маълум бўлди. Соғлом одам бир кечада бир неча бор туш кўради, лекин ҳеч қачон эслаб қолмайди. Бироқ айрим уйқу дорилар туш структурасини ўзгартириши мумкин ва уйғонгандан кейин ҳам хотираларни сақлаб қолиши мумкин.\nБошқача изоҳ ҳам мавжуд. Масалан, кишининг телевизор қаршисида кўзи илинди, бу вақтда унда янгиликлар берилаётганди ва унинг мияси ижодий тарзда уларни туш толаларига бириктириб юборади. Эрталаб, янгиликларни яна бир бор эшитгандан кейин, кароматли туш кўрганига ўзи ҳам ишонади.\nЭҳтимоллик назариясини қўллаб кўришга уриниш ҳам қизиқдир. Масалан, тез-тез зилзилалар бўлиб туриши сайёрамизнинг кўплаб минтақаларига хосдир. Шу боис зилзила ҳақида туш кўриш эҳтимоли ҳам йўқ нарса эмас. Асаббузарлик ҳолатлари ва сўнгги ҳавотирли ва ташвишли кунлар келгусида содир бўлиши мумкин бўлган қўрқинчли тушлар кўришга сабаб бўлиши мумкин.\nАксарият ҳолларда одам тушини башоратга менгзайди: давставвал воқеа содир бўлади, кейин у бу ҳақда тушда кўрганини «эслайди». Ҳақиқатда эса «башоратчи» ўзи англамаган ҳолда туш кўрган санани ўтмишга суриши мумкин ва туш воқедан кейин кўринган бўлиб туюлади.\nУмуан бизга туш кўриш керакми? Россия Фанлар Академиясининг Северцова номидаги экология ва эволюцияни тадқиқ қилиш институтининг таниқли олими Владимир Ковальзон ўзининг «тушшунослик асослари» китобида шундай деб ёзади: фикрлаш ва мураккаб тўрт ўлчамли образлаш шаклланган пайтда тушлар эволюцион йўлда ортиқча нарсадек пайдо бўлган.\nАҚШ ва Буюкбритания олимлари эса мияни уйғоқ вақтида шаклланган атрофимиз моделини тушда аниқлаштирадиган виртуаль реаллик генератори билан тенглаштирдилар. Тушда мия атрофимиздаги воқеликдан хабар берувчи башоратни юзага келтиради, уни эса, албатта текшириб кўриш лозим.\nБир кечада биз тўрттадан олтитагача 90 дақиқалик цикл билан туш кўрамиз. Туш миямиз ҳали фаол лекин ташқаридан рағбатни қабул қилмай турганда ва сигналларни мускулларга жўнатмай турганда кўрилади. Она бачадонида бўлган бола ҳам куннинг кўп вақтини ана шу ҳолатда ўтказади. Шундай қилиб туш марказий азаб тизимини шакллантиришда муҳим аҳамиятга эга. Аммо катталарга туш кўриш нимага керак, бунисини ҳозирча ҳеч ким билмайди\nЎҚИНГ:Олимлар телефонни ўриндан узоқроқ тутишни тавсия қилишмоқда\n#башорат #уйқу #туш


Быйылғы тест сынақлары қалай болып өтеди? Қатнасыўды қәлеўши абитуриентлер ушын Нөкисте диагностикалық тест сынақлары өткериледи » KarInform\nБыйылғы тест сынақлары қалай болып өтеди? Қатнасыўды қәлеўши абитуриентлер ушын Нөкисте диагностикалық тест сынақлары өткериледи\nМәмлекетлик тест орайы тәрепинен 2020-2021-оқыў жылы ушын жоқары оқыў орынларына кириў тест сынақлары форматындағы диагностикалық тест сынақлары жолға қойылды.\nБул арқалы абитуриентлер тек ғана өз билимин сынақтан өткерип қоймастан, жаңадан енгизилип атырған тест материаллары (тест тапсырмалары китабы ҳәм жуўаплар бети) менен ислесиў бойынша көнликпелерге ийе болады.\nХош, диагностикалық тест сынақлары Қарақалпақстан Республикасында қашан өткериледи?\nМәмлекетлик тест орайы Қарақалпақстан Республикалық бөлиминиң баслығы Музаффар Абдуллаевтың бизге мәлим етиўинше, Қарақалпақстан Республикасында диагностикалық тест сынақлары 2020-жыл 29-январь күнинен басланады. Дизимнен өтиўшилердиң санына қарап буннан кейинги ўақытларда ҳәптесине 2 мәрте өткерилиўи белгиленген. Диагностикалық тест сынақлары Нөкис қаласы, И.Кәримов гүзары (бурынғы Дослық гүзары) 154-жайда жайласқан ТИТУ Нөкис филиалының академиялық лицейи (бурынғы ҚМУ жанындағы 3-санлы академиялық лицей) имаратында өткерилиўи жобаластырылған. Байланысыў ушын телефон номери: +99861 226 08 37.\nДиагностикалық тест сынақларында қалай қатнасыў мүмкин?\nТест сынағында қатнасыўды қәлейтуғын абитуриентлер http://5fan.dtm.uz/ сайты арқалы дизимнен өтиўи ҳәм тийисли мағлыўматларды киргизип, тест вариантына буйыртпа бериўи мүмкин.\nТест вариантына буйыртпа бергенде абитуриентлер тәрепинен төмендеги мағлыўматлар анық белгилениўи керек:\n- Қайсы пәнлерден тест тапсырыўы (қәнигелик пәнлери сыпатында 2 пән);\n- Тест тапсырыў тили;\n- Тест тапсырыў орны;\n- Тест тапсыратуғын күн ҳәм ўақыт (1-смена 09:00, 2-смена 14:00).\nТест сынақларында қатнасыў ушын 15 000 сум төлем алынады.\n- Мектеп ҳәм колледж питкериўшилери, абитуриентлер, сондай-ақ, барлық қызығыўшылар диагностикалық тест сынақларында қатнасыўына болады. Бул хызметлер абитуриент ушын жүдә әҳмийетли есапланады. Бунда абитуриент тест сораўларының дүзилиси, қыйыншылық дәрежеси, тест формалары, тест сораўлары менен ислескенде ўақыттан тез ҳәм үнемли пайдаланыўды үйренеди. Және бир тәрепи, абитуриент усы тест сораўларының нәтийжелери бойынша өзиниң қай дәрежеде темаларды өзлестиргенлигин, айырым темалар бойынша тереңирек үйрениў кереклигин билип алыўына болады, - дейди Мәмлекетлик тест орайы Қарақалпақстан Республикалық бөлиминиң баслығы Музаффар Абдуллаев.\nҚосымша атап өтилиўинше, егер Нөкиске алыс районлардан тест сынақларында қатнасыўды қәлеўшилер саны көп болса, тест сынақларын сол районларға барып өткериў бойынша да жумыслар алып барылмақта.\nБиз барлық абитуриентлер ҳәм қәлеўшилерди диагностикалық тест сынақларында қатнасып, өз көнликпелерин арттырыўға шақырып қаламыз.


02 март 2021, Тошкент вақти: 10:04\nЁшлар иттифоқи делегацияси ва раҳбари Москвадаги талабалар билан учрашувда, 8 ноябрь, 2017 йил\nБу видео тармоқларда ва маҳаллий Интернет нашрларида яна қизғин баҳсларни бошлаб юборди.\nИттифоқ раиси ва сенатор Қуронбоевнинг шу йил 7 июнь куни Наманганда тўй кортежини тўхтатиб, келин-куёвни таксига ўтқазиб юборгани ҳақида баёнот бериб, шу кунгача тинмаётган норозиликка сабаб бўлганди.\nИнтернетда Қуронбоевга нисбат берилган мэмлар ва карикатуралар тарқалди.\nГарчи, 10 июнь куни Қуронбоев Kun.uz нашрига берган интервьюсида аввалги баёнотидан қайтган, яъни, келин-куёвни таксига ўтқазиб юборгани ҳақидаги ўз гапини ўзи инкор қилган бўлса-да, тармоқларда унинг истеъфосига чақириқлар тўхтамаётир.\nТўй кортежига қарши бўлган Қуронбоев ташкилотининг аъзолари уюштирган 30 июнь кунги кортеж ижтимоий тармоқларда "хавфсизлик ва йўл ҳаракати қоидалари бузилгани, ташкилотга берилган маблағ беҳуда сарфланаётгани учун" танқид қилинмоқда.\nЗеро, сўнгги бир ой ичида, бу ташкилотнинг Озодлик билан мулоқотда бўлган вакиллари, президент Мирзиёевнинг 30 июнь - Ёшлар кунида ташкилот вакиллари билан учрашиши, ҳатто, президент ўзига хиёнатда айблаган раҳбар - сенатор Қаҳрамон Қуронбоевни ишидан четлатиши мумкинлигини айтаётган эди.\nАммо, президент Ёшлар иттифоқи вакиллари билан учрашмади.\nПрезидент матбуот хизматида чоп этилган табрикда, ўтган "бир йиллик қисқа муддат"да ташкилотнинг "муҳим ижтимоий тузилма"га айлангани, давлат ва фуқаролик жамияти билан мустаҳкам алоқалар ўрнатиб улгургани рақамлар билан олқишланди.\nШунингдек, ютуқлар сирасида муаммоларга қисман тўхталган президент Мирзиёев, "уюшмаган ёшлар билан ишлаш"ни кучайтиришни тавсия қилади.\nСўнгра, иттифоқ раҳбариятини: "Ёшлар билан бевосита ишлаш, доимий мулоқот қилиш ўрнига дабдабали тадбирлар ўтказиш, кампаниябозликка берилишдек яроқсиз иш усулидан ҳали ҳам бутунлай қутулганимиз йўқ", дея танқид қилади.\nБунга қадар президент Мирзиёев Фарғона вилоятида ўтган видеоселекторда, иттифоқ раҳбарини "президентга хиёнат"да айблаган эди.\nDaryo.uz сайти чоп этган нутқида президент, Қуронбоев номини тилга олмаган ҳолда: "Тўйларни йўлда тўхтатгандан кўра, сенга ўхшаган ёшларнинг катталари, дунёқарашларингни ўзгартиринглар. Мен тўй масаласини, у бир йилда бўлмайди, нима учун чўзяпман, муҳит пайдо бўлиши керак олдин. Президент айтди деб тўйни тўхтатиш, бу Президентга хиёнат", деб айблаганди.\nЁшлар иттифоқи президент Мирзиёевнинг ташаббуси билан 2017 йилнинг 30 июнида ташкил қилинган ва бу сана унинг таклифи билан Ёшлар куни, деб эълон қилинган.\nТошкентда ўтган йили 30 июнда ўтган ёшлар қурилтойида аввалги “Камолот” ёшлар ҳаракати тугатилиб, унинг ўрнида Ўзбекистон Ёшлар иттифоқи ташкил қилингани эълон қилинган.


Ѳзбекстан мусылманлары басқармасы 27-июнь - “Баспасѳз ҳǝм ғалаба хабар қураллары хызметкерлери күни” мүнǝсибети менен мǝрипий илаж ѳткерди. Онда 100 ге жақын мǝмлекетимиздеги баспасѳз, телевидение, радио, интернет сайтлары, бирге ислесиўши шѳлкемлердиң информация хызметлери хызметкерлери ҳǝм блогерлер қатнасты.\nИлаж Қураны кǝрийм тилǝўаты ҳǝм жақсы дуўалар менен басланды.\nИлажда Муфтий Усмонхон Алимов ҳǝзиретлери сѳз сѳйлеп, былай деди:\n“Сиз ǝзиз дѳретиўшилик мийнет жǝмǝǝтин “27-июнь - Баспасѳз ҳǝм ғалаба хабар қураллары хызметкерлери күни” мүнǝсибети менен шын кеўилимнен қутлықлайман. Ҳақ тааладан бǝршеңизге саў-саламатлық, дѳретиўшилик ислериңизде табыс ҳǝм ǝўметлер, шаңарақларыңызға бахыт, тынышлық-қǝтержамлық, берекет тилеймен. Ҳүрметли Президентимиздиң басламасы менен кѳпшилик тараўлар қатары ғалаба хабар қураллары жумысларын да тǝн алыўға ылайық жаңалықлар ҳǝм ѳзгерислер енгизилди.\nАллаҳ таалаға шүкир, мүбǝрек динимизди кең ен жайдырыў, диний-мǝрипий жумысларды халқымызға толық жеткизиўде Сиз сыяқлы дѳретиўши инсанлардың үлкен орны бар, ǝлбетте.\nМѳмин-мусылманлар мǝпи, дин ғамы ҳǝм Ўатан тǝғдирин жүрегинен ѳткерип ислейтуғын Сиздей дѳретиўши инсанлардың сѳзлери, ибратлы ислери мақтаўға ылайық. Қуранда сондай деп марҳамат етиледи: «(Ҳәй Муҳаммад!) Рәббиңниң жолына (динине) ҳикмет ҳәм жақсы нәсият пенен шақыр! Олар менен ең шырайлы усылда тартыс! Әлбетте, Рәббиң Өзиниң жолынан ким адасқанын жақсы биледи. Ол ҳидаят тапқанларды да жақсы биледи» (Наҳл, 125).\nСол себепли дѳретиўшилерди Аллаҳ тааланың мине усындай шақырығына ǝмел еткен ҳалда жақсылықты жайыў, илим-мǝрипатты тарқатыўда ең гѳззал усылды таңлаған ҳалда мүмкиншиликлерден ѳнимли пайдаланыў керек болады.\nАтап ѳтиў керек, соңғы жылларда мǝмлекетимизде ǝмелге асырылып атырған реформалар ҳаққындағы мағлыўматларды ўақытында усыныў, халыққа оператив ҳǝм толық информация жеткизиў, ашықлық ҳǝм ǝшкаралықты тǝмийинлеўде үлкен нǝтийжелерге ерисилди.\nҲǝзирги күнде баспасѳз хызметкерлери оғыры ǝҳимийетли шахсларға айланып үлгерди. Жǝмийетшилик олардың баянатын күтеди, оларды излейди ҳǝм қǝдирлейди.\nҒалаба хабар қураллары хызметкерлерин жǝне де белсендиликке, батырлыққа ҳǝм оперативликке шақырған болар едим. Бул кǝсип ийелери ең зǝрүр ўақытта, ең зǝрүр ҳǝм ҳақ гǝпти айтыўы керек. Ғалаба хабар қураллары хызметкерлери тек ғана текст жазыўды, бǝлки заманагѳй медиа усылларынан кең пайдаланыўлары да зǝрүр болады.\nҲǝзирги қурамалы дǝўирде ғалаба хабар қураллары, атап айтқанда, журналистлер, блогерлердиң тығыз бирге ислесиўи, кǝсиплик жағынан бирге ислесиўи, қалыслығы да үлкен ǝҳмийетке ийе болмақта. Журналистлер қолды-қолға берсе, жақсы идеялар ǝтирапында бирлессе, ойлаған мақсетлеримизге жетемиз, инша Алла.\nМүмкиншиликтен пайдаланып, оғада зǝрүрли ҳǝм жуўапкерли ўазыйпаларды ǝмелге асырыўда барлық ғалаба хабар қураллары ўǝкиллери, информация саласында жумыс ислеп атырған жанкүйерлеримизге Ҳақ тааладан саў-саламатлық, күш-ғайрат ҳǝм де үлкен табыслар тилеймен.\nБарлық дѳретиўши хызметкерлерди тағы бир мǝрте кǝсиплик байрамлары менен қутлықлайман. Қǝлемиңиз ѳткир, сѳзлериңиз туўры, шығыўларыңыз тǝсирли болып, мудамы мѳмин-мусылманларымыз ардағында болың, бǝршеңизге бахыт, дѳретиўшилик табыслар яр болсын”.\nСоннан кейин байрам илажына жыйналған барлық ҒХҚ хызметкерлери, журналистлер, интернет сайтлары редакторлары, белгили блогерлер, баспа хызметкерлери ҳǝм жуўапкер шѳлкемлер ўǝкиллерине жыллы сѳзлер айтылған қутлықлаўлар ҳǝм естелик саўғалары тапсырылды.\nДин ислери бойынша комитет баспасѳз хызмети, “Янги Ўзбекистон”, “Халқ сўзи” газеталары редакциялары, Ѳзбекстан Миллий информация агентлиги, “Ҳидоят сари” кѳрсетиўи дѳретиўшилери ѳз жумысларындағы айырқша мийнетлери ушын Ѳзбекстан мусылманлары басқармасы баслығы, муфтий Усмонхон Алимов ҳǝзиретлериниң қолынан алғыснамаларды қабыллады.\nИлажда Ѳзбекстан Журналистлери дѳретиўшилик аўқамы баслығы Олимжон Ўсаров сѳзге шығып, ҒХҚ хызметкерлерин кǝсиплик байрамы менен қутлықлап, тараўдың хызметкерлери күни мүнǝсибети менен Ѳзбекстан мусылманлары басқармасы басшыларына миннетдаршылық билдирди.\nИлаж жуўмағында муфтий ҳǝзиретлери тǝрепинен ғалаба хабар қураллары ўǝкиллерине дѳретиўшилик табыслар, диний тараўдың, ўатанымыздың раўажланыўы ҳǝм халқымыздың мǝнǝўиятын кѳтериўди Ҳақ тааладан сорап, жақсы дуўалар етилди.\nҚатнасыўшылар естелик ушын сүўретке түсти.\n1336 мәрте оқылды


Жамият 12:50 / 28.04.2021 32171\nМолдова Республикасининг Servilex-Com SRL фирмаси директори Ион Рибканинг шикоят қилишича, у ҳар бирида 20 тоннадан ортиқ картошка бўлган 13 та фурадаги уруғлик картошка маҳсулоти учун пулини ололмаяпти.\nБу оз эмас, кўп эмас, олди-берди актига мувофиқ, 133 минг еврони ташкил этади. Айни рақамлар АҚШ долларида ифодаланса, 160 минг доллар бўлади.\nБундан ташқари, юк транспорт воситаларининг белгиланган муддатидан кўп тургани учун ҳам тўловлар бор.\nҲужжатлардан кўринишича, молдовалик тадбиркор 13 та юк машинасида жами 272 тонна 822 кг уруғлик картошка жўнатган.\nKun.uz ихтиёридаги маълумотларга кўра, тадбиркорнинг талаби бўйича, «Шароф Рашидов туман томорқа хизмати сервис» МЧЖ раҳбари Бахтиёр Равшанов, туман фермер-деҳқон хўжаликлари ва томорқа ер эгалари кенгаши раиси Ғайрат Элмуродов, туман ҳокими биринчи ўринбосари Маъруф Эргашев ва ҳатто туман ҳокими Маҳмуд Холбўтаев имзоси билан тақдим этилган кафолат хатларида уруғлик картошка етказиб берилиши билан тўлов амалга оширилиши ваъда қилинган.\nТаъкидланишича, картошка уруғи 21 кун давомида Жиззах вилояти божхона постида божхона расмийлаштирувни кутган.\nМолдовалик тадбиркор Ион Рибка\n«Мен 20 кун давомида ҳокимга қўнғироқ қилдим. Умуман жавоб бермади. Ўринбосарига қўнғироқ қилдим, эртага-индинга деб тўловни амалга оширишни ортга суриб келди. Картошка эса, юк машиналари билан бирга божхонада кутаётганди.\nМен улардан муаммо нимада эканини сўраб: «Менга пул тўламаганингиз бир томон, сизлар картошкани тушириб ололмаяпсизлар, ахир кейинчалик картошка сифатсиз чиқди, деб менга даъво қилишингиз мумкин-ку», дедим. Чунки Ўзбекистонга боргунча 10 кун йўл юрилган.\nҲоким ўринбосари Маъруф (Эргашев) менга пул тўланишини айтди. Лекин транспорт воситаларининг божхона постида туриши билан менга зарар бера бошлаган эди, ахир маҳсулотни божхонада ўтказиш мажбурияти ўзбек томонида эди», – дейди Ион Рибка.\nШароф Рашидов тумани ҳокимининг биринчи ўринбосари Маъруф Эргашев эса, пандемия йилида озиқ-овқат хавфсизлиги кун тартибига чиққани боис, зудлик билан картошка экиш топшириғи берилгани, шунинг учун «Шароф Рашидов туман томорқа хизмати сервис» МЧЖ орқали Беларусдан картошка уруғи келтиришга топшириқ берилганини айтди.\nШу билан бирга, ҳокимлик фермерларга кредит ажратиш орқали 180 тонна атрофидаги картошка уруғлиги учун пулларни «Шароф Рашидов туман томорқа хизмати сервис» МЧЖга ўтказиб берганини, картошка уруғлиги сифатсиз чиққани учун фермерлар олдида ҳокимлик юзи шувут бўлганини ҳам таъкидламоқда.\nШароф Рашидов тумани ҳокимининг биринчи ўринбосари Маъруф Эргашев\n«Биз келишувга биноан «Шароф Рашидов туман томорқа хизмати сервис» МЧЖга 1 млрд сўмдан ортиқ маблағ тўлаб ҳам бердик. Хуллас, шу иш бўйича томорқа хизматига («Шароф Рашидов туман томорқа хизмати сервис» МЧЖ) жиноий иш очилди. Чунки олиб келган уруғлик картошкаси униб чиқмади, биз ҳам фермерларга, айрим ташкилотлар раҳбарларига ишончли уруғ деб айтиб ёмонотлиқ бўлдик», – дейди ҳокимнинг биринчи ўринбосари М. Эргашев.\nОрадан 6 ойлар ўтгач, 2020 йил октябрида Рибка яна Тошкентга келиб, Жиззахга боради. Бу ерда у салкам 1 ой яшайди, аммо қоп-қоп ваъдалардан нарига ўтилмайди.\nВаҳоланки, Агробанк маълумотномасига биноан, 2020 йил 24 августдаёқ «Шароф Рашидов туман томорқа хизмати сервис» МЧЖ ҳисобига 1 млрд 2 млн 611 минг сўмнинг сўнгги 29 млн 250 минг сўми ўтказиб берилган.\nМолдовалик тадбиркорнинг самарқандлик шериги Шавкат Ашуров картошка уруғлиги сифатсиз бўлмаганини, май-июнь ойларида божхона постида машиналар ичида узоқ вақт қолиб кетгани сабабли сифати бузилганини айтмоқда. Қолаверса, карантин хизмати картошка уруғлигини номаълум кимёвий восита билан дорилаган.\n«Баъзи машиналар 10 кунлаб, айримлари 28 кунгача божхонада турди. Кейин биз юк машиналаридан юкни тушириб олиб, 43 минг доллар транспорт воситаларига тўладик. Кейин, картошканинг 100 тоннасини тарқатишга ҳам улгурдик. Яхши эди ҳолати. Шу орада карантин (инспекцияси) ходими келиб қандайдир газ билан дорилади, шундан кейин уруғлик ҳолати ёмонлашди», – дейди Шавкат Ашуров.\nKun.uz Жиззах вилояти прокуратураси Ахборот хизматидан олган маълумотга кўра, бугунги кунда «Шароф Рашидов туман томорқа хизмати сервис» МЧЖ раҳбари Бахтиёр Равшановга нисбатан Жиноят кодексининг 184-моддаси билан жиноий иш қўзғатилиб, тергов ҳаракатлари олиб борилмоқда.\nБ.Равшанов 2019-2020 йилларда фойда (даромад) ёки солиқ солинадиган бошқа объектларни қасддан яшириш, шунингдек, давлат томонидан белгиланган солиқлар ёки бошқа мажбурий тўловларни тўлашдан бўйин товлаб келганликда гумонланмоқда.\nМолдовалик тадбиркорнинг эса, боши қотган. У йўқ пулдан воз кечиш-кечмасликни ҳам, ўзбек судига ишониш-ишонмасликни ҳам билмайди. У ўзбек судларига ҳам ишонч йўқлигини эшитганини айтади.\n«Мен ҳозир нима қилишни билмайман, тўғриси. Судга шикоят қилиб, 3 йил сарсон бўлайми ёки шу пулларни шу жиззахликларга «совға» қилиб юборайми?!» – дейди тадбиркор куйиниб.\nХуллас, Жиззахда мана шунақа гаплар. Кимнингдир «откат» олгани гумон қилинмоқда, бироқ уни исботлаб бўлмайди, бошқа кимдир шунча пулни хорижлик шеригини куйдирган ҳолда «ухлатгани» учун шубҳа остида. Фермерлар эса, ҳосилга ва меҳнатига куйиб қоляпти. Ҳафсаласи пир бўлган молдовалик тадбиркор ўз навбатида ўзбекистонлик шериклари билан энди умуман ҳамкорликни тушида ҳам кўришни истамаслиги аниқ.\nПулни эса ким кимга тўлайди деган масалани мутасаддилар ҳал қила олишармикан? Ёки Агробанкдан кредит олган фермерлар ҳамда молдовалик тадбиркор пулига куйиб қолаверадими, буёғини вақт кўрсатади.\nКартошка уруғининг божхона назорат постида бир неча кунлаб қолиб кетиши бошқа масала. Биз эса воқеалар ривожини кузатишда давом этамиз.\n15:30 / 18.11.2021 25337


"Сўғдиёна"да нимани ўргангани, Жиззахдаги энг севимли жойи, терма жамоамизда ўйнаш имконияти...Ёхуд шартномаси тугаётган Милан Митрович кўп мавзулар ҳақида гапирди\n13 октябрь, 2020, 12:55\nТеглар:Сўғдиёна | Суперлига | Сербия\nСербиялик легионер "Сўғдиёна"да тўп сураётганидан мамнун.\nМиллий чемпионатимизда легионерлар кўп. Лекин уларнинг орасида дарвозабонлари фақат битта. Сербиялик Милан Митрович “Сўғдиёна” жамоасининг дарвозасини қўриқлаб келмоқда. Юртимизда эса ундан бошқа хорижлик посбон йўқ.\nЛекин айтиш мумкинки, Митрович савияли дарвозабон эканлигини ўз ўйинлари билан исботлаб келяпти. Масалан, “Сўғдиёна”нинг охирги ўйинида ҳам сербиялик дарвозабон жамоасини 100 фоизлик голлардан қутқариб қолганига гувоҳ бўлдик.\nУнинг бир неча мавсумда бери Жиззахда фаолият кўрсатиб келаётгани ҳам бежиз эмаслигини тушуниб тургандирсиз. Муҳими, у ишончни оқлаб келяпти. Акс ҳолда клуб уни ушлаб ўтирмасди. Биз эса ушбу дарвозабонни ўқувчиларга яқинроқ таништириш мақсадида ўзи билан бир қатор қизиқарли мавзуларда суҳбатлашишга жазм этдик.\n- Сиз ҳақингиздаги маълумотни қидириш мақсадида “википедия”га кирсак, у ерда иккита Милан Митровични кўрамиз. Бири ҳимоячи. Сиз буни биласизми?\n- Ҳа, биламан. У ҳимоячи ва мендан уч ёшга катта. Бизни фақат исм ва фамилияларимиз бирлигигина умумлаштириб туради.\n- Иккинчи мавсумдирки,” Сўғдиёна”да тўп суряпсиз. Ўзингиз учун бу ерда нималарни кашф этдингиз?\n- Ҳа, бу менинг фаолиятимдаги ўзига хос даврдир. 2018 йили бу ерга келганимдан кейин ўзим учун кўп нарсаларни кашф этдим. Келган чоғимда клуб ўта мураккаб аҳволда бўлиб, лигада жон сақлаб қолиш учун кураш олиб борарди. Клубдаги кишилар мени ва яна тўрт ўйинчини бу ерга олиб келиб, вазиятни ўнглашга эришдилар. Бу ўз самарасини бериб, жамоа лигада жон сақлаб қолди. Шунинг эвазига раҳбарият мен билан тузилган битимни дарҳол узайтиришга қарор қилди. 2019 йил узоқ кутишлардан сўнг биз учун энг яхшиси бўлди, дейишим мумкин. Бунгача клуб турли лигаларда жон сақлаб қолиш учун кураш олиб борган экан. Сал бўлмаса, биз Осиё Чемпионлар лигасида тўп суриш имконига ҳам эга бўлардик. Бахтга қарши омад юз ўгирди. Футболда эса омад муваффақият калити ҳисобланади. Бизга шунингдек, ОФКда тўп суриш учун бироз етишмай қолди. Асосийси, майдонда боримизни бериб ўйнаганимиз учун бу раҳбарият ҳамда мухлисларга ёқди.\n- “Сўғдиёна”даги энг яхши дўстингиз ким?\n- Жамоамиз жуда аҳил. Шу боис кимнидир ранжитиб қўймаслик учун бирортасини энг яқин дўстим фалончи дея олмайман. Буни тўғри тушунинг. Биз бир-биримизни ҳурмат қиламиз ва клубда ўзимизни худди бир оиладек сезамиз.\n- Жиззах шаҳрининг қайси масканида бўлишни кўпроқ ёқтирасиз?\n- Жиззах – ўзим кўрмаган ўзига хос шаҳардир. Тан олишим керак, аввалига бу ерда менга осон бўлмаган. Айниқса, ҳаво ҳарорати +50 даражадан ошган пайтларда анча қийналганман. Кейинчалик аста-секинлик билан бутунлай янги шарт-шароитларга мослашиб бордим. Шаҳарнинг ресторан ва кафеларига боришни ёқтириб қолдим. Ишларим ҳам юришиб кетди. Зоминда бўлдим, у ернинг табиати менга жуда ҳам ёқди. Зоминни умрбод эслаб юраман.\n- “Сўғдиёна”даги фаолиятингиз илгари ўзингиз тўп сурган клублардан нимаси билан фарқ қилади?\n- Қайси клубда тўп сурмай, бор кучим билан 100 фоизга майдонда боримни бериб ўйнаганман. “Сўғдиёна”га таклиф қилишган кундан бошлаб менда ҳамма билан – менежмент, мураббийлар, ўйинчилар ҳамда мухлислар билан яхши муносабат юзага келган. Мен майдонда шундай позицияда тўп сураманки, биргина йўл қўйилган хато ҳам дарҳол кўзга ташланиб қолади. Дастлабки пайтларда маҳаллий иқлимга мослашишим оғир кечгани боис ўзимни анча ноқулай ҳис қилганман. Бора-бора шароитга кўниккач, ҳаммаси изига тушиб кетди.\n- Сизни дарвозабон бўлишга кўпроқ нима ундаган?\n- (кулганча) Тўп тепишни бошлаган чоғимда бошқа тенгқурларимдан йирик жуссам билан ажралиб турганим боис мени дарҳол дарвозага қўйишган. Ҳаммаси ҳазил, аммо дарвозада туриш менга кўпроқ ёқарди. Якуний қарор қабул қилишимда майдондаги бошқа позициялардан кўра, дарвозабонлик ўзимга кўпроқ мос тушишини англаб етганман.\n- Ўзбекистонлик дарвозабонлар орасида сизга ким ёки кимлар кўпроқ ёқади?\n- Юртингиздаги дарвозабонлар орасида яхшилари жуда кўп. Шу боисдан у ёки бу ҳамкасбим бошқалардан зўр, дея ажратиб кўрсатмаган бўлардим. Умуман, ҳар бир дарвозабоннинг ўзига яраша устунлиги билан бирга камчиликлари ҳам бўлади.\n- Агар Ўзбекистон терма жамоасида ўйнаш таклифи билан чиқишса, буни қабул қилган бўлармидингиз?\n- Бу жуда қийин савол. Болалигимда Сербияда ўйнаган бўлсам-да, негадир миллий термадан чорлов олмаганман. Ростини айтсам, Ўзбекистонда яхши дарвозабонлар кўплиги боис миллий термангиздан чорлов оламан, деб сира ҳам ўйламаганман. Шундоқ ҳам сизларда миллий термадан чақирув олишни кутаётган яхши посбонлар етарли. Башарти, менга мана шундай таклиф билан чиқишадиган бўлса, бу ҳақда ўйлаб кўраман.\n- Эшитишимча, сизда яхши таклифлар бор экан...\n- Ҳеч қандай таклифлар йўқ. Амалдаги клубим билан битим тузган эканман, ўз агентимга бошқа клублардан таклифлар бўлаётгани ҳақида айтмасликни сўраганман. Фақат шартнома ниҳоясига етганидан кейингина бошқа таклифлар устида бош қотиришим мумкин. Бунгача эса турли вариантлар ҳақида ўйлашга одатланмаганман. Менинг принципим мана шунақа.\n- Эҳтимол, бу сизнинг “Сўғдиёна”даги энг охирги мавсумингиз бўлар?!\n- Буниси охирги мавсумим бўладими ёки йўқми, билмайман. Менинг амалдаги шартномам 1 декабрга қадар тузилган. Фақат шундан сўнг ҳаммаси ҳал бўлади. Бунгача эса бошимни турли ўй-хаёллар билан қотириб ўтирмайман. Балки яна “Сўғдиёна”да қоларман, эҳтимол, бутунлай бошқа клубга кўчиб ўтарман...Юқорида айтиб ўтганимдек, амалдаги шартномам ниҳоясига етмас экан, агентим менга бошқа таклифлар хусусида чурқ этмайди. Битим ниҳоясига етаркан, шундагина иккимиз бамаслаҳат бирор-бир тўхтамга келиб оламиз.\n- Фаолиятингиз давомида ўзингиз билан бир клубда ўйнаган энг таниқли футболчилар ким?\n- Фаолиятим мобайнида шундай номга муносиб кўплаб футболчилар билан ўйнаганим боис кимнидир ажратиб кўрсатишим амримаҳол.\n- Самарқанд ва Бухоро шаҳарларини томоша қилгани бордингизми?\n- Ҳа, Самарқанд билан Бухорога бордим. Клуб олдидаги мажбуриятларимни бажариб, шундан сўнг менда бўш пайт бўлар экан, албатта саёҳатга чиқишни канда қилмайман. Самарқанд билан Бухоро жуда ҳам чиройли шаҳарлар бўлиб, у ерлар менга ниҳоятда ёқди. Мен доимо мана шундай тарихий шаҳарларга боришни ёқтираман.\n- Сиз учун дунёдаги энг чиройли шаҳар қаер ва қайси мамлакатга боришни истайсиз?\n- Очиғини айтсам, ўзимни ашаддий саёҳатчи деб атамаган бўлардим. Лекин гўзал ва номи одамлар тилидан тушмайдиган жойларга боришни истайман. Шунинг баробарида эртадан кечгача шаҳарни айланиб юриш негадир менга хуш келмайди. Майли, ўша шаҳар Нью-Йорк ҳам бўла қолсин.\n- Дарвозабон эканлигингизга қарамай, гол киритишингизга ҳам тўғри келганми?\n- Йўқ, фаолиятим давомида ҳамкасбларимни ранжитишимга тўғри келмаган.\n- Шундай дарвозабонлар борки, улар пенальтини бартараф этиш билан бирга ўзлари ҳам фурсати келса пенальти тепишга интилишади. Сиз ҳам шундай қила оалсизми?\n- (кулганча) Шу пайтга қадар менда пенальтини ижро этиш учун ҳеч қандай имкон бўлмаган. Мана шундай имконият тақдим этиладиган бўлса, у ҳолда 11 метрли нуқтадан зарба беришга иккиланиб ўтирмаган бўлардим. Бироқ дарвозам томон шу нуқтадан тўп тепишар экан, ички туйғумга таянган ҳолда тўпнинг йўналишини топишга ҳаракат қиламан.\n- Сиз учун энг яхши дарвозабон ким?\n- Илгари Икер Касильясни жуда ёқтирардим. Энди мен учун Марк Андре тер Штеген энг яхши дарвозабон ҳисобланади.\n- Бизнинг чемпионатда ниманидир ўрганиш мумкинми?\n- Ҳа, бор. Ҳар бир мураббийдан ниманидир ўрганиш мумкин. Чунки мутахассисларнинг ўйин борасидаги қарашлари турлича.\n- Оилангиз ҳам шу ердами? Улар ҳам янгича шарт-шароитга кўникиб бўлганларми?\n- Йўқ, улар мен билан эмас. Афсуски, оиламдагилар бу ерга кела олишмайди. Чунки катта ўғлим мактабга қатнайди. Кичиги эса болалар боғчасига боради. Менда дам олиш учун имкон пайдо бўлса, уларнинг олдига ўзим бораман.\n- Сизга миллий чемпионатимизнинг савияси ёқяптими?\n- Ҳа, ёқади. Бироқ эпидемияга қадар ҳаммаси бошқача эди. Пандемия туфайли эса кўп нарса бахтга қарши ўзгариб кетди. Энди ўйинлар томошабинларсиз ўтказиляпти. Вирус тарқалганидан кейин мажбурий танаффуслар жуда кўпайиб кетди. Афсуски, ҳаммасини борлигича қабул қилишимизга тўғри келади. Насиб қилса, чемпионатдаги қолган ўйинларни ҳам ниҳоясига етказамиз. Мана шунда мен таътилга чиққан ҳолда юртимга қайтиб бораман.\n"Пахтакор" ўз майдонида "Сўғдиёна"дан ўчини олди


Ўзбекистон нашрларини кузатиб, интернет тўғрисида турли ваҳималар, унинг зарарини кўпиртириб кўрсатиш барча нодемократик тузумлардаги матбуотга хос хусусият, деган тўхтамга келиш мумкин.\nЎзбек матбуотида ҳар куни бўлмаса-да, кунора интернетнинг зарари ҳақида мақолалар эълон қилиниб туришини аввал ҳам айтгандик. Уларда кўпроқ интернетнинг «миллий мафкурага салбий таъсири, бузғунчиликни тарғиб қилиши» ҳақида сўз борарди.\nБу сафар эса «Миллий тикланиш» газетаси (12.10) нейрохирургия соҳаси профессори Ортиқбой Эрназаровга таяниб, «интернет шахсда фикрий ривожланишни, мушоҳада, таҳлил қилиш, қобилиятини, изланувчанлик ва хотирани сусайтиради», дея хулоса чиқарди.\nГазетада ёзилишича, ўзбекчада «чуғурламоқ», «валжирамоқ» маъноларини англатувчи «Twitter» ижтимоий тармоғида «ахборотлар ҳеч бир масъулиятсиз (асос-далилсиз, ёлғон-яшиқ, миш-мишлар) тарқатилишини кузатиш мумкин».\nАлбатта, интернетнинг ҳамма жиҳатларини ҳам яхши деб бўлмайди. Чунки унда зарарли ахборотлар ҳам кўп.\nАммо ўзбек матбуотидаги мақолалардан уларнинг муаллифлари аслида интернетнинг эркин фикрлашга ўргатиш, мавжуд тузумнинг салбий хатти-ҳаракатларидан аҳолини хабардор қилиш қудратидан қўрқаётганини сезиш қийин эмас.\ndata-title="Интернетдан қўрқиш касаллиги" data-description="Ўзбекистон нашрларини кузатиб, интернет тўғрисида турли ваҳималар, унинг зарарини кўпиртириб кўрсатиш барча нодемократик тузумлардаги матбуотга хос хусусият, деган тўхтамга ..." data-image="https://eltuz.com/wp-content/uploads/2016/10/rasm4027.jpg" data-url="https://eltuz.com/asosiy-mavzular/197497/" data-services="facebook,odnoklassniki,twitter,telegram" data-counter="ig">\nЁшликдан китоб ўқишга ўч бўлганман. Кўчада юриб кетаётиб ҳам китоб ўқиган пайтларим бўлган. Кутубхона энг севимли масканим эди. Шаҳарга ...\n«Чапани» ишга киришди\n«Ҳуррият» газетаси (18.01.) янги президентнинг сўнгги вақтлардаги чиқишларидан илҳомланиб, «Чапани чапдан турганда» (рукннинг номи) нималарни айтиб юбориши мумкинлигини ҳукуматга ...


Майкл Андерсен:"Андижон: башорат қилиш мумкин бўлган қирғин" - 18 Мая 2008 - Ҳимоячи\nГлавная » 2008 » Май » 18 » Майкл Андерсен:"Андижон: башорат қилиш мумкин бўлган қирғин"\nМайкл Андерсен:"Андижон: башорат қилиш мумкин бўлган қирғин"\n"Андижон: башорат қилиш мумкин бўлган қирғин"\nАндижон ҳақидаги филм муаллифи - Майкл Андерсен\n"Андижон: башорат қилиш мумкин бўлган қирғин" номли филмида Майкл Андерсен, ўз таъбирича, Андижон қирғинида ғарбнинг масъулиятини тадқиқ этишга уринади.\n"Таҳлилчилар ўзбек диктатори Ислом Каримовнинг шафқатсизлиги ҳақида узоқ вақт бонг уриб келишган, аммо ғарб огоҳларга қулоқ тутгани йўқ ва у билан "террорга қарши уруш"да яқин ҳамкорлик қилишда давом этди", - дейилади филмнинг муқаддимасида.\nМуаллифнинг айтишича, филмда, шунингдек, "Ўзбекистонда давом этаётган репрессиялар ва тузумнинг Андижон қирғини ҳақида ҳақиқатни айтишга журъат этган журналист ва ҳуқуқ ҳимоячиларини таъқиб қилишда давом этаётгани ҳужжатлаштирилган".\nАндижондаги воқеларнинг ҳозирга қадар билинган ягона тасвири "жангарилар видеоси" деб аталган қуролли шахслар томонидан суратга туширилгани ишониладиган тасвирлардир.\nВашингтондаги Карнеги маркази 2006 йил июнида намойиш этган тасвирларда қирғиндан олдинги лаҳзалар акс этган.\nКарнеги маркази 109 дақиқалик ушбу тасвирларнинг таҳрир қилинганини айтган.\nҲукумат кучлари тинч намойишчиларга қарата ўт очгани туширилган видеотасвирлар борлигига ишонилади, аммо улар ҳозиргача қўлга киритилган эмас.\nЎзбек хавфсизлик кучлари 13 май куни Андижондаги воқеаларни суратга туширган журналистларнинг фото ва видеокамераларини мусодара қилган.\nМайкл Андерсен "Андижон воқеаларидан бир неча кун аввал туширилган ва қирғинга бевосита алоқадор" тасвирларни қўлга киритганини айтмоқда.\nБу даниялик журналистнинг Андижон воқеалари ҳақидаги иккинчи филмидир.\nЎтган йили инглиз тилидаги "Ал-жазира" телеканали унинг айни воқеаларга бағишланган 25 дақиқалик филмини намойиш этган.\nЯнги филмда Майкл Андерсен 1989 йил Хитойнинг Тянанмен майдонидаги воқеалардан кейин юз берган энг йирик қирғин, деб таърифланган Андижон хунрезлиги арафасидаги воқеалар ривожи, ғарбнинг Каримов билан муносабатлари ва қонли воқеаларга гувоҳ бўлган шахсларнинг ҳикоялари орқали "2005 йилнинг 13 май куни Андижонда нима бўлган эди?" деган саволга жавоб топишга уринганини айтмоқда.\nФилмда интервью қилинган Британиянинг собиқ Халқаро тараққиёт вазири Клейр Шорт ғарбнинг Каримовга дастаги ҳақида гапираркан, "Биз иблис билан ҳамтовоқ тутинган эдик", дейди.\nЖурналист тадқиқотлари сўнггида Андижонда ҳукумат кучларининг намойишчиларни ўққа тутиши натижасида 1000 киши қурбон бўлганини даъво қилган.\nБи-би-си: Бир қатор тингловчиларимиз Андижон воқеалари ҳақидаги ҳужжатли филмингизнинг қачон ва қаерда намойиш этилишини сўрашган.\nМайкл Андерсен: Биз филм устидаги ишларни шу ҳафта ниҳоясига етказаямиз. Шундан сўнг уни телекомпанияларга сотишга ҳаракат қиламиз. Уларни қизиқтириш, ҳужжатли филмни эфирга беришга ишонтиришга уринамиз.\nБи-би-си: Телекомпаниялар орасида Андижон воқеаларига қизиқиш катта, деб ўйлайсизми?\nМайкл Андерсен: Йўқ. Андижон воқеалари, умуман, Ўзбекистонга қизиқиш катта, деб айта олмайман. Аммо биз Андижондаги қирғинга қадар ва ундан сўнг юз берган воқеаларни, уларнинг иштирокчилари, табиий, президент Каримовдан ташқари - гувоҳлар, мутахассислар ва ғарбдаги сиёсатчилар тилидан ҳикоя қилиш орқали Ўзбекистондаги вазият билан боғлиқ каттароқ манзарани чизишга ҳарақат қилганмиз. Шу маънода Андижон воқеаларига яна бир марта эътибор қаратишга эриша оламиз, деб умид қиламан.\nБи-би-си: Англиядан Улуғбек Назаров ва Оврўподан ёзганини айтган Тоҳир исмли тингловчиларимиз филмни интернетда ҳам томоша қилиш мумкин бўладими, деб сўрашган.\nМайкл Андерсен: Ҳа. Биз филмни суратга олган студиянинг интернет саҳифаси бор ва филм намойиш этилганидан сўнг уни студиянинг саҳифасида кўриш мумкин бўлади. Линкларни биз кейинроқ эълон қиламиз. Шунингдек, Марказий Осиё ҳақида ёзадиган бошқа бир қатор сайтлар, жумладан, Фергана. ру саҳифаси ҳужжатли филмга қизиқиш билдирган ва унинг трейлерини саҳифада жойлаштиришга рози бўлган.\nБи-би-си: Ўзбекистонлик тингловчимиз сўраган: "нима учун Андижон воқеалари ҳақида ҳужжатли филм олишга қарор қилдингиз?".\nМайкл Андерсен: Бу саволга жавобим оддий. Мен Андижон ҳақида филм қилмасдан туролмадим. Мен бир неча йиллар Ўзбекистонда, Марказий Осиёда яшадим. Менинг баъзи дўстларим, журналистлар қамоқда ўтиришибди ёки мамлакатни ташлаб чиқишга мажбур бўлганлар. Ўзбекистонда яшаб туриб, Андижон воқеаларига гувоҳ бўлган ҳолда, айниқса, журналист бўла туриб, бу воқеалар ҳақида ёзмаслик мумкин эмас. Андижон воқеалари юз берган кун мен Ўзбекистонга йўл олган эдим. Воқеалар ҳақида эшитганим ҳамоно Ўш-Андижон чегарасига етиб бордим. Аммо ўзбек чегарачилари менинг визам бўлишига қарамай, Андижонга қўйишгани йўқ. Турли баҳоналар билан анча муддат ўзим ва паспортимни ушлаб туришди. Менинг олдимда ҳеч қандай танлов йўқ эди. Мен Андижонда нималар бўлаётгани ҳақида ташқи дунёга гапириб беришга қарор қилган эдим.\nБи-би-си: Айни тингловчимиз "ўзи Андижонда бирон марта бўлганмисиз?", деб сўраган.\nМайкл Андерсен: Мен Андижонда қирқ-эллик маротаба бўлганман. Андижонга қўшни Ўшда қарийб уч йил яшадим. Ўшдан Тошкентга бораркан, биласиз, Андижон шаҳридан ўтилади. Мен шаҳарни, Бобур майдонини, Андижондаги ҳаёт, одамларни яхши биламан, деб айта оламан.\nБи-би-си: "Сезишимча, сиз айнан Ўзбекистонга кириб бора олмагансиз. Аммо Қирғизистондаги ўзбеклар билан бўлган мулоқотингизда бу халққа нисбатан ғарблик инсон нуқтаи назаридан сизда қандай тасаввур ҳосил бўлди?" деб сўрабди "А" деб исм қўйган веб саҳифамиз ўқувчиси.\nМайкл Андерсен: Мен Ўзбекистон, унинг одамларини яхши кўраман. Хали айтганимдай, мен маълум муддат Ўзбекистонда оилам билан яшадим. Ўзбекларнинг самимийлиги, анъаналари, уларнинг, айниқса, меҳмонга эшик очиши бизни ҳайратда қолдирган. Биз Ўзбекистонда узоқроқ қолишни истаган эдик. Афсуски, менинг журналистик фаолиятим туфайли бунга изн беришмади. Биз Қирғизистонга кўчиб ўтишимизга тўғри келди. Қирғизистонда ҳам Ўшда қўним топдик. Ўшда, биласиз, ўзбеклар кўп яшашади. Мен учун Қирғизистондаги ўзбекларнинг Ўзбекистондаги ўзбеклардан кўра қанчалик эркин яшашларини кўриш, кузатиш қизиқ эди. Филмнинг кўпроқ Қирғизистонда олинганига келсак, афсуски, Андижон воқеаларидан сўнг Ўзбекистон ҳукумати мамлакатни ёпиб олди. Журналистлар учун Ўзбекистонга сафар қилиш имконсиз бир нарса бўлиб қолди. Менинг ўзим ўн мартадан кўп ўзбек визасини сўраб мурожаат қилдим, беришмади. Аммо бизнинг Ўзбекистон, унинг ичидаги одамлар билан алоқаларимиз сақланиб қолган. Уларнинг ёрдами билан биз кўпгина материалларни қўлга киритишга муваффақ бўлдик. Уларни филмга ҳам киритганмиз. Баъзи одамларни Қирғизистонга таклиф қилиб, ўша ерда ёзиб олганмиз. Уларнинг кўпчилиги исм-шарифлари ва юзларини ошкор этишмаган, аммо филмда сиз уларни кўрасиз.\nБи-би-си: Айни тингловчимиз халқаро ташкилотларни Андижон борасида етарлича иш қилмаганлик, Оврўпо Иттифоқи ва Қўшма Штатларни эса Ўзбекистондаги вазиятга кўз юмаётганликда айблаган. Сиз унинг фикрига қўшиласизми?\nМайкл Андерсен: Бу ерда "халқаро ташкилотлар" деганда кимни назарда тутишга боғлиқ. Агар сиз Хюман Райтс Вотч, Халқаро Амнистия ёки Инқироз гуруҳи сингари йирик нодавлат ташкилотлари ҳақида гапираётган бўлсангиз, улар жуда ҳам фаол иш олиб боришмоқда. Мен Андижондаги қирғиндан кейиноқ бу ташкилотлар вакилларининг кўпчилиги билан Ўш, Жалолободдаги қочқинлар жамлоғида учрашганман. Улар Андижонда нималар бўлгани ҳақидаги ҳаққоний ахборот, маълумотларни тўплашга, воқеаларни ҳужжатлаштиришга уринишарди. Агар дунёда Андижон ҳақидаги ҳақиқатни озми-кўпми билишса, бу ана шу ташкилотлар, одамларнинг фаолияти натижаси, деб ўйлайман. Бошқа халқаро ташкилотлар, Оврўпо Иттифоқи, Нато ва ғарб ҳукуматларига келсак, ҳа, мен бу борада тингловчингизнинг фикрларига қўшиламан. Мен оврўполикман, у ерда солиқ тўлайман, сайловларда овоз бераман. Мен Оврўпо ҳукуматларининг Андижон борасида ўзларини тутишларидан уяламан, буни шармандали, деб қабул қиламан. Чунки биз оврўполиклар Андижондаги фожиадан кўра кўпроқ Оврўпонинг манфаатлари, ҳарбий ва геосиёсий манфаатлар ҳақида ўйладик ва ҳозир ҳам ўйлаяпмиз. Оврўпо Иттифоқи киритган жазо чоралари бунинг яққол мисоли бўла олади. Андижон воқеаларидан кейиноқ, у ерда қирғин юз бергани аниқ кўриниб турган эса-да, ОИ жазо чораларини киритиши учун олти ой вақт керак бўлди. Энди бўлса, шундоқ ҳам заиф бўлган бу жазо чоралари тўхтатилди. Мен бу саволни Оврўпо Иттифоқи раҳбарларига бердим. "Нима учун жазо чораларини тўхтатаяпмиз, нима учун ўзбек ҳукуматига унинг ҳаракатлари қабул қилиб бўлмаслигини айтмаяпмиз?" деб сўрадим. Уларнинг жавоби мени даҳшатга солди. Улар "биз жазони чораларини тўхтатаяпмиз, чунки Каримовнинг бундан жаҳли чиқмоқда ва Оврўпо билан алоқаларни узиб қўймоқчи " деб жавоб беришди. Мен бу жавобдан том маънода даҳшатга тушдим. Мен Оврўпо ва АҚШ расмийларининг Ўзбекистонга кўплаб сафарларини ёритганман. Тошкентдаги матбуот анжуманларида улар Каримовни мақташар, "оқил, доно раҳбар" деб аташарди. Менинг ёнимда ўтирган ўзбекистонлик ҳамкабсларим эса "булар нима деяпти Ўзбекистонни биладими ўзи?" дегандек менга савол оҳангида қарашарди. Афсуски, Ғарб ҳозирда Россия ва Хитойга қарши геосиёсий ўйинда ютқазмаслик ҳақида кўпроқ ўйламоқда. Ва бу йўлда жаноб Каримов билан яхши муносабатларни ушлаб турмоқчи. Афсуски, ҳақиқий воқеълик шу.\nБи-би-си: "Водийлик" деб исм қўйган тингловчимиз ёзаяпти: "Андижондаги воқеага нисбатан Америка тўлиқ сиёсатини кўрсатмади. Шунинг учун ҳозирги сайлов олдидан Барак Обама ва Маккейнга шу ҳақда савол беришимиз керак". Сизнинг-ча, АҚШнинг янги президенти Ўзбекистонга нисбатан сиёсатни ўзгартирадими?\nМайкл Андерсен: Жуда ҳам яхши савол. Доналд Рамсфелд ёки Колин Пауэл сингари Америка мулозимларининг Ўзбекистонга ташрифлари, уларнинг Каримов ҳақида қанчалик яхши нарсаларни гапиришгани, "Правда востока" ёки "Халқ\nсўзи" рўзномаларининг бош саҳифаларидаги Каримов билан жилмайиб, қўл сиқишиб тушган расмларини, менимча, ўзбекистонликларнинг яхши эслашади. Мен шахсан Барак Обаманинг Ўзбекистон ҳақида бирон нарса деганини эшитмадим. У ташқи сиёсат ҳақида кўп нарса гапиргани йўқ. Аммо бу борада Маккейннинг шахсияти жуда қизиқ. Жон Маккейн Каримов режимини очиқдан-очиқ танқид қилган саноқли Америка сиёсатчиларидан бири. Ёдингизда бўлса, Маккейн Андижон воқеаларидан кўп ўтмай, Ўзбекистонга ташриф буюрган ва Каримов билан учрашишга ҳаракат қилган эди. Аммо Президент Каримов уни қабул қилмади, тўғриси, уни менсимади. Бу, шубҳасиз, Маккейнни ғазабга солган. Мен Обама ёки Маккейндан қайси бирига овоз берган бўлишим ҳақида гапирмаган бўлардим, аммо Маккейн ҳокимиятга келадиган бўлса, унинг Ўзбекистонга нисбатан сиёсати аллақачон тайёр, деб ўйлайман. Жон Маккейн Каримов ҳукуматига нисбатан анча қаттиқ ва принципиал мавқеъни эгаллайди, деб ишонаман.\nБи-би-си: Сарбон исмли тингловчимиз "сиз шунчалик адолатпеша экансиз, Ироқ ва Афғонистондаги Ғарб кучлари содир этаётган қирғин ҳақида ҳам филм қила оласизми?" деб сўрабди.\nМайкл Андерсен: Авваламбор, мен ўзимни жасур журналист, деб тақдим этаётганим йўқ. Ўзбекистонда мендан ҳам жасурроқ журналистлар қамоқда ўтиришибди. Бу сифат уларга кўпроқ ярашади. Мен Ироқ ва Афғонистон ҳақида бажонидил филм олган бўлардим. Аммо мен у ердаги маҳаллий тил, шароитларни унчалик яхши билмайман. Бунинг учун минтақани кўпроқ ўрганишим керак бўлади. Мен Марказий Осиё билан кўпроқ қизиқаман.\nБи-би-си: Исми-шарифини қолдирмаган бошқа бир тингловчимиз эса, сизни Ўзбекистонннинг "ички ишлари"га аралашмаслик ҳақида огоҳлантирибди...\nМайкл Андерсен: Мен мингта одамни ўлдириш ёки ўн минг одамни қамоққа ташлаш у ёки бу давлатнинг ички иши, деб ўйламайман. Жаноб Каримов ва дунёдаги бошқа диктаторларнинг ҳаммаси БМТнинг кўплаб ҳужжатларига қўл қўйишган. Бу ҳужжатларнинг барчасида инсон ҳуқуқлари ва демократия билан боғлиқ бандлар бор. Жаноб Каримов "инсон ҳуқуқларини ҳурмат қиламан" деган ваъдалар билан Америка ва Оврўпо Иттифоқи, бошқа халқаро ташкилотлардан миллионлаб долларларни олган. Шундай экан, уни танқид қилган пайт "бу менинг ички ишим" дейишга ҳаққи йўқ. Агар эртага Данияда қирғин содир бўлса, мен дунёдаги бошқа давлатлар, жумладан, Россия ва Ўзбекистон ҳам сукут сақламайди, норозилик билдиради, деб умид қиламан. Гап оммавий қотиллик ёки қирғин ҳақида борар экан, бу ҳеч кимнинг "ички иши" бўлмаслиги керак.\nБи-би-си: Ва ниҳоят, Ҳиндистондан "Талаба" деб имзо қўйган тингловчимиз сизнинг даниялик эканингизни билиб, хурсанд бўлганини ёзибди. "Чунки, дейди у, - данияликлар, асосан, мусулмонларга қарши бўлган ишларда аралашиб юришади". Муҳаммад Пайғамбар ҳақидаги карикатураларни мисол қилиб келтирган тингловчимиз сизнинг холландалик миллатчи сиёсатчи Герт Вилдерснинг "Фитна" филми ҳақидаги фикрларингизни ҳам сўраган.\nМайкл Андерсен: Биринчидан, мен Андижон ҳақидаги филмни у ерда ўлдирилганлар мусулмонлар бўлгани учун эмас, балки улар, умуман, инсон боласи бўлгани учун суратга олдим. Мен Вилдерснинг филми ҳақида гапиришга ваколатли бир шахс эмасман, аммо Даниядаги карикатуралар масаласига келсак, мен буни сўз эркинлиги ҳақида баҳс қўзғашнинг маъқул йўли, деб айтмаган бўлардим. Афсуски, Дания ва Оврўподаги сиёсатчилар карикатуралардан сиёсий мақсадда фойдаланишди. Аммо яна афсуслар бўлсинким, мусулмон дунёсида ҳам бундан сиёсий мақсадлар йўлида фойдаланиб қолмоқчи бўлганлар бўлди\nПросмотров: 944 | Добавил: himoyachi | Рейтинг: 0.0/0


Тасаввур қилинг, сизни камера кузатмоқда\nЯқинда танишим бир воқеани сўзлаб берди. У автомашинасини бошқариб бораётиб, йўл ҳаракати қоидасини бузибди. Табиийки, Йўл-патруль хизмати инспектори уни тўхтатибди. Ўзини таништиргач, қоидани бузганлигини айтиб, ҳужжатларини тақдим қилишни сўрабди.\nОғайним давлат идорасида ишлагани боис, аввалига хизмат гувоҳномасини кўрсатиб:\n– Командир, хизматчилик, келинг, бир сафар кечиринг, шошиб турувдим, – дебди.\n– Ҳурматли фуқаро, мен ҳам худди сиз каби хизматдаман, ўз вазифамни бажаряпман. Ҳозир сиз светофорнинг қизил чироғида ҳаракатланиб келяпсиз. Тасаввур қилинг, эҳтиётсизлигингиз оқибатида тўқнашув содир этсангиз ёки пиёдани уриб юборсангиз нима бўлади!?\n– Худо асрасин-ей, командир, ундай деманг.\n– Э, ака, ахир, Худоям эҳтиёт бўлганни асрайман, деган. Сиз, аввало, ўзингизга эҳтиёт бўлинг.\nТанишим жаримадан қутулиб қолиш учун ЙПХ инспекторига роса ялиниб-ёлворибди, лекин...\nИнспектор ручкасини олиб баённома расмийлаштира бошлабди. Шунда у инспекторнинг қўлига тармашиб:\n– Жон командир, ёзманг, илтимос, бизда ҳам яхшилигингиз қолиб кетмас, – дея ялина бошлабди.\nСабр косаси тўлган инспектор:\n– Ҳурматли фуқаро, агар ҳозир менда «Body camera» бўлганида нима қилардингиз? – деб сўрабди.\n– Ҳеч нарса қила олмас эдим, чунки у орқали кузатиб турган бўлишади-да.\n– Энди тасаввур қилинг, сизни «Body camera» кузатяпти.\nТанишим ана шундан кейингина, нима иш қилиб қўйганини тушунибди ва инспекторнинг ҳалол, қатъиятли эканига тан бериб, тилини тишлабди. Шу-шу доим йўл ҳаракати қоидаларига риоя қилиб юрадиган бўлибди.\nҚиссадан ҳисса шуки, ҳар ким қонун-қоидага амал қилса, аввало, ўзини ҳимоялаган бўлади ва ҳеч кимнинг олдида боши эгилмайди.


ЎзА - Интервенцион кардиология ютуқларидан фойдаланиш янги босқичга кўтарилади\n09.04.2018 15:21 Чоп этиш версияси\nИнтервенцион кардиология ютуқларидан фойдаланиш янги босқичга кўтарилади\nРеспублика ихтисослаштирилган кардиология илмий-амалий тиббиёт марказида замонавий андозалар даражасида барпо этилган ва энг сўнгги тиббий технологиялар билан жиҳозланган уч қаватли янги бино фойдаланишга топширилди. Бу ҳақда Соғлиқни сақлаш вазирлиги ахборот хизмати хабар қилди.\nПрезидентимизнинг 2017 йил 20 июндаги “Ўзбекистон Республикаси аҳолисига 2017 – 2021 йилларда ихтисослаштирилган тиббий ёрдам кўрсатишни янада ривожлантириш чора-тадбирлари тўғрисида”ги қарори асосида Республика ихтисослаштирилган кардиология илмий-амалий тиббиёт марказининг фаолияти тубдан такомиллаштирилмоқда.\nМарказдаги 11 махсус кардиологик бўлимда артериал гипертония, ўткир миокард инфаркти, юрак-ишемик касаллиги, юрак аритмиялари, юрак етишмовчилиги каби хасталиклар самарали даволаняпти. Шунингдек, бу ерда кунига 250 қатновга мўлжалланган замонавий маслаҳат-ташхис поликлиникаси фаолият юритади. Маслаҳат-ташхис поликлиникасида велоэргометрия, ЭКГни сутка давомида ёзиб олиш, ЭХОкардиография каби замонавий текшириш усулларидан ва биохимёвий таҳлиллардан фойдаланилиб, чуқур тиббий текширувлар ўтказилади. Марказда 200 ўринли шифохона ҳам мавжуд.\nЗамонавий андозалар асосида барпо этилган янги бинонинг фойдаланишга топширилиши кардиология соҳасида кўрсатилаётган тиббий ёрдамни янада такомиллаштиришга замин ҳозирлади. Хусусан, беморларни клиник ва функционал текширувдан ўтказиш учун халқаро андозаларга тўла жавоб берадиган замонавий тизим яратилди. Эндиликда беморлар битта бинонинг ичида барча текширувлардан ўтади. Функционал диагностика бўлимида ЭКГ, ЭХОКГ, ВЭМ, Тредмил тест, ХМЭКГ каби текширувлар, шунингдек, рентген, генетик таҳлил ўтказиш, амбулатор текширувлар хонаси ва маъмурий хоналар ташкил этилди. Иккинчи қаватда эса 20 ўринга мўлжалланган интервенцион аритмология бўлими, барча қулайликларга эга замонавий рентген операцион блок яратилди. Учинчи қаватда 20 ўринли интервенцион кардиология ва рентген эндоваскуляр жарроҳлик бўлими жойлашган бўлиб, ушбу операция хоналарида жаҳон тиббиётида қўлланилаётган интервенцион жарроҳлик амалиётларининг барчасини амалга ошириш мумкин.\nМазкур янги бино қурилиши учун давлатимиз томонидан 20 миллиард сўмдан зиёд маблағ сарфланди. Бинога ўрнатилган хориждан келтирилган “CIAT” вентиляция системаси ҳароратни қишин-ёзин бир хилда сақлаш ва доимий тоза ҳаво билан таъминлаш имконини беради.\nГерманиянинг KFW банки томонидан Республика тиббиёт муассасаларини жиҳозлаш учун ажратилган кредит маблағларидан 3,5 миллион евро ҳисобига рентген эндоваскуляр жарроҳлик бўлимига Голландиянинг “Philips Allura Xper FD20” фирмасининг замонавий универсал ангиография ускунаси, электрофизиологик текширувлар учун “BARD” системаси, ҳаракатланувчи ангиография ускунаси, радиочастотали генератор ва бошқа юқори технологияли услубларга асосланган замонавий аппаратлар ўрнатилди.\nБинода, шунингдек, Тошкент врачлар малакасини ошириш институтининг кардиология кафедраси ўқув хоналари, мажлислар зали, кутубхона, кардиология музейи, маърифат ва тарғибот хоналари ҳам ташкил этилди. Бу илм-фан ва тиббиёт ютуқларини такомиллаштириш ҳамда амалиётга татбиқ этишда катта имкониятдир.\n– Юрак-қон томир хасталикларининг олдини олиш, эрта аниқлаш ва самарали даволаш жаҳон тиббиётининг долзарб вазифасидир, – дейди Республика ихтисослаштирилган кардиология илмий-амалий тиббиёт маркази директори Равшанбек ҚУРБОНОВ. – Ушбу бинонинг фойдаланишга топширилиши бу борада олдимизда турган энг муҳим вазифаларни амалга оширишимизда катта имконият бўлди. Эндиликда янги бинода юрак қон-томир касалликлари профилактикаси, диагностикаси ва даволаш амалиётларини тизимли асосда амалга ошириш баробарида, йилига 1000 дан ортиқ беморда коронарография ва стентлаш амалиётини ўтказиш мумкин. Бундай усул билан юрак қон-томир касалликларининг энг оғир тури ҳисобланган миокард инфарктининг олди олинади.


Собянин: "Мирзиёев ва Лукашенко Евроосиё муносабатларига вазминликни қайтаради"\n21:43 / 12.01.2017\nБеларусь президенти Александр Лукашенко шу йилнинг февраль ойида Ўзбекистонга расмий ташриф билан келиши ёки Ўзбекистон президенти Шавкат Мирзиёев Минскка сафар уюштириши мумкинлиги ҳақидаги хабардан сўнг бу учрашув муҳим ҳодисага айланиши ҳақида ёзилмоқда. Чегара ҳамкорлиги ассоциациясининг стратегик режалаштириш хизмати раҳбари, Стратегик конъюнктура марказининг эксперт кенгаши аъзоси, Жамоатчилик билан алоқалар бўйича Россия-Эрон кенгаши аъзоси Александр Собянин Дмитриевич ўз блогида шу учрашувдан кутаётганлари ҳақида баён қилган.\n"Президентлар Шавкат Мирзиёев ва Александр Лукашенконинг шахсий учрашувини ташкиллаштириш режалари - мен учун декабрь-январь ойларида Россия ва Беларусь муносабатлари фонидаги энг қувончли янгиликдир.\nҲа, адашмадим, - бу фақат Ўзбекистон ва Беларусь учунгина эмас, айнан Россия Федерацияси ва Беларусь Республикаси муносабатлари учун яхши янгилик.\nШуни тушуниб етиши лозимки, буюк ўзбек сиёсий арбоби, дунё миқёсидаги кучли шахс - Ислом Абдуғаниевич Каримовнинг вафотидан кейин сиёсий элита танловининг ўзиёқ Ўзбекистоннинг дунёга очилганидан далолат беради.\nАгар элита Ўзбекистон Конституцияси белгилаб берган ва И.А Каримов танлаган Сенат раиси Ниғматилла Тўлқинович Йўлдошевни танлаганида - бу Ислом Каримов курсини давом эттириш бўларди.\nБироқ элита энг кучли ва нуфузли сиёсатчини танлади. Бу Ўзбекистоннинг бошқарув элитаси жиддий ўзгаришларни истаётгани ва уларни қўллаб-қувватлашга тайёр эканини билдиради. Ўзбек халқи Ўзбекистон Республикаси Президенти сайловларида ўз фикрини айтди ва у сиёсий элита фикрига тўла мос тушди.\nШавкат Миромонович Мирзиёев олдида турган асосий вазифа - Ўзбекистоннинг дунёга очилиши вақтида барқарорликни сақлаб қолиш, зеро ўзгаришларнинг янги шамоли иқтисодиёт ва жамоатчилик тинчлиги учун хавфли келиши ҳам мумкин.\nАйнан шунинг учун биз Ўзбекистон янги раҳбариятининг қўшни Қирғизистон, Тожикистон ва Туркманистон билан аввал бироз мураккаброқ бўлган муносабатларини босқичма-босқич тиклаётганига гувоҳ бўлмоқдамиз, Қозоғистон билан қўшничилик ҳамда ўзаро сиёсий алоқаларга содиқлиги эса буни яна бир бор тасдиқлайди.\nИқтисодиёт, сиёсат ва ижтимоий бошқарувдаги барча вазифаларга таъсир кўрсатувчи ижимоий-сиёсий барқарорликни сақлаб қолишдаги бу позиция Владимир Путин томонидан ҳам тўғри қабул қилинди.\nШу ўринда мен қадрли дўстим, ёрқин ўзбек иқтисодчиси ва таҳлилчи Бахтиёр Исмоилович Эргашевнинг сўзларини ёдга солмоқчиман - "Ўзбекистоннинг Евроосиё иқтисодий иттифоқига кирмаслигига унинг Евроосиё интеграцияси фойдасини тушунмаслиги сабаб эмас. У Евроосиё интеграциясида қачон, қандай ва қандай шарт-шароитлар асосида иштирок этишни ўзи белгилайди". Яъни, Ўзбекистоннинг тез орада Евроосиё иқтисодий иттифоқи (ЕОИИ)га қўшилиб, Коллектив хавфсизлик шартномаси ташкилоти (КХШТ)даги аввалги тўлақонли иштирокини тиклашини кутиб, ўзимизни алдашимизга ҳожат йўқ.\nЎзбек халқи ва ўзбек элитаси танлови, Ўзбекистон президентининг стратегик устувор йўналиши ва Россия етакчиси Владимир Путиннинг позициясини (Ўзбекистон ва Россия муносабатларини янгидан йўлга қўйиш борасида Ш.М.Мирзиёевга билдирган ишончини) ҳурмат қилиш керак. Бундан келиб чиқадиган ягона тўғри хулоса - ўзбекларнинг Евроосиё векторини ўзи белгилашини қўллаб-қувватлаш.\nБошлаган мавзуим билан якунлайман. Россия томондан Евроосиё масаласида ҳар хил позициялардан ва РФнинг Собиқ Иттифоқдаги ҳар бир алоҳида мамлакат билан аниқ икки томонлама муносабатлар бўйича турли сиёсатчилар, сиёсатшунослар, экспертлар, таҳлилчилар ҳаракат қилишмоқда. Бу, кўпинча ёки "-фобиялар" ("тожикофобия" ва ҳ.к.), ёки шунчаки масъулиятсиз ва саводсиз позициялар.\nАлбатта, бизнинг Евроосиёдаги биродарларимиз ҳам шуни яхши тушунишлари керакки, Владимир Путиннинг С.Лавров, С.Шойгу, О.Васильева, С.Кириенко, М.Фрадков, С.Нарышкин каби кучли ва масъулиятли сиёсатчилари жуда кам. Бироқ иккинчи ва учинчи позицияларда кучли ваколатли ходимлар кам эмас - улар билан муносабат ўрнатишга ким тўсқинлик қилмоқда? 1990-2000 йилларда "орттирилган" ахборот хуружининг фақат ёмон ҳодисаларига муносабат билдириш одатидан бошқа, ҳеч ким!\nЎзбекистон ва Беларусь ҳамкорлиги нимага асосланиши тушунарли - саноатни қайта жиҳозлаш кенг кўламли ўзбек дастурига, Беларусь ишлаб чиқариш ва техник таъминотига. Бироқ айнан икки томонлама "Ўрта Осиё - Беларусь" муносабатлари Умумевроосиё ҳамкорлиги, ўзаро ҳурматли ҳаракатни олдинга олиб чиқишга имкон бермаяпти.\nБеларусь Республикасининг Ўрта Осиё вектори жорий адолатсизликни Евроосиёда сақлаб қолишга имкон қолдирмайди, зеро бу Россияда сиёсий эътибор даражасини кескин кўтаради.\nСўнгги сўз. Шуни таъкидлаш жоизки, сўнгги ярим ёки бир йилда Беларусь томондан ҳам ҳиссий рефлексия ҳаддан зиёд кўп кузатилмоқда - кўпинча Россия сиёсий арбобларининг ҳужумлари туфайли, уларга эса яхшиси, эътибор бермаган маъқул. Эътибор бермай, ҳамкорликни янада ошириш керак.\nЎзбекистон президенти Шавкат Миромонович Мирзиёевнинг илк расмий ташрифи Минскда бўладиган бўлса, бундан фақат хурсанд бўлиш мумкин. Бу Ўзбекистоннинг нафақат Россия Федерацияси, балки ЕОИИ ва КХШТнинг бутун Евроосиё блоки аҳамиятини кўра билишидан далолат беради. Шундай бўлган тақдирда, шубҳасиз, иккинчи ташриф Москвага, РФ президенти Владимир Путин билан асосий учрашув томон амалга оширилади".\nАлександр Лукашенко Шавкат Мирзиёев Александр Собянин